Bawipa Hnu Zulh | Radio Veritas Asia\nBawipa Hnu Zulh\nNihin thawngtha chungah tipil pe tu Johan thong an thlak tikah kan Bawipa Jesuh Khrih cu Galilee ram lei ah aa thawh i thawngtha chim hram a thawk. Bawipa nih Galilee rili kam i sur in nga a rak tlai len komi Simon le a nau Andrew kha a thawh hna i: “ Ka zul tuah u, mi thlaitu ah kan ser hna lai” (Mk 1:17) tiah a ti hna. An nih zong zeibantuk khamnak hmanh ngei lo in Bawipa hnu cu an zulh ve.\nSimon le Andrew hna u nau hi kan Bawipa nih biakinn chungin thawngtha a chim mi an ngeih hnu ah a lung aa thleng mi an si hna lo. An mah um nak, an riantuannak hmun ah Bawipa hrimhrim a kal i an kawh hna tu hi a si.\nKan nih pakhat cio sin zongah Bawipa cu muisam phunphun in a ra kho ko. Zeibantuk thil tuah ding le tuah lo ding ti zong lam a kan hmuh sak zungzal ko lai. Bawipa kan sin a rat kan hmu thiam cio hna maw? Kan co hlang thiam cio hna maw? Ruat hna u sih.\nBawipa cu nifatin kan riantuannak hmunhma ah a ra tawn ko. Kan pawngkam kan um nak hmun in Bawipa kawl cio hna u sih.\nBawipa nih Simon le Andrew a hnu zulh ding in a auh tik hna ah lungawtawmnak zeihmanh um lo in Bawipa hnu an rak zulh taktak ko. Kan nih kan nunnak ah Bawipa hnu kan zulh nak ah lungtlin lo nak, lungawtawmh nak le biahal nak lawng tein maw kan zulh cio hna hnga?\nSimon le Andrew nih an sur le an lawng a chiah ta i Bawipa hnu an zulh. Sur le lawng cu ngatlai tu hna caah a herh bik mi an hrimnam a si. Bawipa nih a kan auh tik ah kan hriamnam tha bik a si mi hna kha siang ngai in a chia, a hlaw kho tu kan si ve cio hna hnga maw? Na hriamnam tha bik kha Bawipa nih a sin ah ap ding in a kan duh piak.\nPathian riantuan tu hna zong nih an lungthin a dih um nak in le lungawtawmnak um lo in Bawipa hnu a zul kho tu le a rian thiang a tuan kho tu an si khawh cio nak hnga ding caah thlacam piak zungzal hna u sih.\nThla kan cam hnga ding mi cu: “Maw Bawipa, ka ngeih mi vialte chiah ta in na hnu an zul kho tu ka si ter ko sawh” tiin thlacam hna u sih.


David Lai nih Mara Missionary a hnu bik mi, damlo in inhkhun ah a it cang mi Rev. Louise Anne Mark hla a sak piak mi cu mitthli he a zoh ko\nDavid Lai hla sak mi ” Till We Meet Again” ti hla ” Kan in tawn than hlan tiang Pathin nih umpi zungzal seh ti cu a sak piak. David Lai cu atu hi Mara ram cungah Puai nuam tuk mi Lyuva Puai ah hlasak ding in sawm a si. Mara ram khualipi Siaha ah nuam ngai in caan a hmang hnuah, Mara Missionary hnu bik umnak Saiko ah Missionary Rev. Louise Anne Mark zoh ding in a kal. Anner Mark hi a dam lo ngai i, a tu hi ihkhun ah a it peng. Mara nih atu tiang Missionary an ngeih mi hi a sunglawi tuk i, atu tiang missionary nih a dam pi mi hi Pathian thlachua a si. David Lai nih Pi. Anne Mark zoh ding in saikao ah a kal, A dam lo ngai caah “Till we meet a gain” kan in tawn hlan tiang ti cu hla a sak piak. Pi. Anne Mark nih David Lai cu a zoh i mitthli he a um ve ko. VIDEO ZOHNA\nUS cu thinphang tuk dirhmun an phan cang. US mipi chungin zawtnak hrik a kaimi hi 2000 renglo ah si cang. Athimi hi minung 47 an phan cang tiah report nih a chim. Atu cu President Trump nih US ramchung thil acangmi kongah emergency thawngthanhnak a tuah cang. Tutan ah President nih emergency Order chuahmi hi aphuah chommi si loin 1988 ah Congress nih a rak passed mi Stafford Act timi cherhchan in a si. Mah Stafford Act hi mah ramchung runvennak caah a si.\nStafford Act nih hin ramchung minung harnak an ton tikah irunvennak caah sermi asi. “save lives and to protect property and public health and safety.” Mah hmangin President nih national emergency athanh hi a si. Stafford Act phuan a si ruangah Federal Emergency Management Agency (FEMA), nih $ 42.6 billion achuah ding a si nain press conference ah $ 50 billion chuah dingin hnatlaknak an tuah cang. Zawtnak dohnak dingah atu cu $ 50 billion bak hman ding asi cang.\nUS zong nih heh tiah aa zuam ko, nain nihin tiangah cun ramchung minung an thi cuahmah ko. Zawtnak hrik kaimi an karh chin thluahmah ko. Nihin ah US nih ral lian bik doh dingin an ihmaithlakmi cu covid-19 zawtnak hi asi ko cang. Hi zawtnak nih hin ramchung thimnak kongah tampi ahnursuang. Tutan ah President Trump nih Stafford Act cherchanh in athanhmi national emergency bantuk hi President hlun Bill Clinton zong nih West Nile virus ruangah a rak phuan bal cangmi a si.\nBe the first to comment on "David Lai nih Mara Missionary a hnu bik mi, damlo in inhkhun ah a it cang mi Rev. Louise Anne Mark hla a sak piak mi cu mitthli he a zoh ko"


Chin – Page 3 – Chin Modern News\nSeptember 4, 2019 September 3, 2019 by chinmodernnews\nAtu lioah ralzam dirhmun in US kal ding asiloah kal deng ding a simi hna caah thawngpawng a tha lo ngai. Kum dang ning ahcun September thla paoh hi kum chiar in US kalmi an tam cem caan a si tawn. Tuan deuh zong ahkhan September thla chungah US kal dingmi an tam deuh lainak … Read more\n2019, August thla pumpi chungah Malaysia ralzam chungin ramthumnak lei ah a kalmi/dingmi hna milu zat ka vun langhter tthan. US, Australia, Canada, New Zealand le Korea ram hna ah a kalmi an si hna. July thla chung i ramthumnak (US, AUS, CA le NZ) ah a rak kalmi hna kong zong ka rak langhter cang. … Read more


President Trump nih ralzam pawl USA ram chungah lut lo ding in Executive power hmang a timnak kong a chim: USA hi cu a dawt bak ko hi – Thechinlungnews\nPresident Trump nih ralzam pawl USA ram chungah lut lo ding in Executive power hmang a timnak kong a chim: USA hi cu a dawt bak ko hi\nCoronavirus zawtnak ruangah USA cu khuaci a mui tuk cang i, a thimi le damlo mi an tam tuk cang caah rian ttuantu pawl zong an lungre a thei tak tak cang. cun rian a tlawm thluamah hlei ah atu dirhmun ah cun rian zawng ttuan ngam a si lai lo caah USA mipi an him khawhnak caah le rian a ngei lo mi nih rian an hmuh than khawhnak ding caah ralzam pawl, ramhnihnak ah a um mi hna cu USA ram chungah lut lo ding in executive power hmang a timnak kong a chim.\nWashington :US President Trump Donald Trump nih cun novel coronavirus ruangah America ah unemployment a kar chin lengmang caah ralzam pawl (immigration) hna cu USA ram chungah lut rih lo ding in amah nawl ngeinak hmang a tim tiin a chim. Monday zan Twitter ah “ral hmuh kho lo mi kan doh lio a si caah, GREAT American citizens caah rian kan chia piak a hau caah United States ah immigration phih chung ding si seh law tiin a chim\nUS Department of Homeland Security lei nih zeihman bia le hla an ngei lo atu dirhmun ah cun. The White House source nih a langter ning ah cun, President Trump nih caan rau hlan ah Executive order a sign lai tiah a chim. President nih hin Executive Order a sign rih lonain, State Department pawl nih march 20 thawk in Consular an phih cang i, Visa an pe ti lo. Coronavirus ruangah vawlei cung ramkip ah a thimi 3/1 cu USA mi an si caah USA hi a buai bik ram pakhat a si\n(In the light of the attack from the Invisible Enemy as well as the need to protect the jobs of our GREAT America American Citizens, I will be signing Executive Order to temporarily suspend immigration into the United States!)\nBe the first to comment on "President Trump nih ralzam pawl USA ram chungah lut lo ding in Executive power hmang a timnak kong a chim: USA hi cu a dawt bak ko hi"


Wutt Hmone Shwe Yi Cu A Chuahni Kum -31 Tlingnak Ah , Tin -5 Cio Minung -4 Laksawng A Pek Hna. – Daily Post TV\nAugust 12, 2019 Admin MyanmarNews Leave a comment\nWutt Hmone Shwe Yi cu August 11,2019 ah kum 31 a tlingnak asi natein, video ilak ding ah thantlang ah a phan. Ka chuahni ah ka umnak Yangon ah ka um lo mi ah ka lung zong atha lo ngai natein ka rian video ilakmi ah tuah le kal a herh caah asi.\nAsi natein Thantlang ah ka chuahni ah ka phatmi ah ka chuahni lawmhnak ahhin, thlacamnak zong in ka bawm cio uh, voidang ka chuahni tu ah sunglawi tein caan tha kan nei te hna lai . A hlei in a ka dawtu nan dihlak nih ka chuahni lawmhnak in hmailei zong ah tha ka pe rih ko uh.\nKa chuahni ah Yangon ah ka umlo caah zei hmanh chuahni lawmhnak le bawmhnak zong pumlang tein ka tuah kho lo. Asinatein Video ilaknak ( anuhpin ngia) ah rian a rak tuan ko natein damlonak a tonmi minung -4 hna cu, minung pakhat ah Tin-5 cio, ka chuahni ah (Zuksin Asiyun zung )nih peknak in, keimah nih laksawng ka pek hna tiah a facebook ah a tial. Wutt Hmone nih a chuahni ah minung pakhat ah tin-5 cio laksawng a pekmi hna an min cu :Ko Zaw Kyi, Mah Kit Kit, Mah Nawi Ni, Mah Lung Tin hi an si hna.\nThantlang a phaknak cu LIVE in zuk ai la natein, Hakha an umnak le a chuahni ah Laitlang ah caan an hmang ning pawl cu, zei hmanh mipi sin ah theihternak a tuahmi an um rih hna lo. Hakha /Thantlang hrawng ah a chuahni hi sunglawi ngai in a hmang ko lai natein mipi sin ah a langh ter rih lo i asi lai tiah zumh a um ngai.\nPrevious Post: Wutt Hmone Shwe Yi Cu A Chuahni Kum -31 Tlingnak Ah Laitlang Ah A Um Natein, Tin -5 Cio Minung -4 Laksawng A Pek Hna.


Cozah Rian Tuan Mi Hna CDM A Tambik Cem An Si Cang Min Aung Hlaing Cu Akhuaruahhar Cang – Chin World News Evening\nCozah Rian Tuan Mi Hna CDM A Tambik Cem An Si Cang Min Aung Hlaing Cu Akhuaruahhar Cang. February 1 in ralhrang phu hna nih hramhram nawlngeihnak an lak hnu ah ralhrang uk duhlo cawlcanghnak CDM ah a tel mi cozah riantuan hna cu federal journal nih cazin an lak ning ah Chin ramkulh cozah riantuan tu hna dihlak minung 14,591 an si, ramkulh cio in CDM cawlcanghnak ah tambik a tel mi cu Chin ramkulh chung in an si tiah an langhter.\nChin ramkulh ah cozah riantu tu dihlak 20000 leng chung ah 14000 leng nih CDM cawlcanghnak ah an i tel caah zatuak in 72% leng a si. Chin ramkulh ah CDM lutmi hna chung in ngandamnak lei cozah riantuan tu an tam. Mindat ah cun atu tiang ah sizung zong tha tein hon khawh a si rih lo. Thazaang a tling tuk, a ruang cu Chin chung ah hin sibawi tampi an i tel, cheukhat cu Director reng zong an i tel. Cun zaang lek nak lei zong ah rampi min thatter tu hna zong an i tel.


TUCHUN CHRO TEAM LE PRESIDENT JIMMY CARTER CENTER TON BIARUAHNAK AN NGEI – The Chinlung Post\nTUCHUN CHRO TEAM LE PRESIDENT JIMMY CARTER CENTER TON BIARUAHNAK AN NGEI\nTu chun CHRO team le President Jimmy Carter Center ton biaruah nak kan nei I ka lawm ngaingai. Kan ram cu Rai le Ral nih a kan den tik ah kan van a sang, Pathian sin ah thla kan cam. Khuazei in dah himak lam kan hmuh khawh hnga timi kha mizeipoh nih kan si khawh tawk cio in ttan kan la.US cozah hi Burma ram democracy le nuhrin covo kong ah hmaisuang in a ttuan mi asi.\nCozah nih direct in a tuah mi pin ah International Republican Institute, National Democratic Institute ti bantuk le US President hlun pawl zongnih biatak te in Burma ram hi an sia a herh. Cu lak ah President Jimmy Carter Center hi vawlei pumpi huap in Rem nak le daihnak kong, vawlei mipi kan ngandam nak kong, le a rawk cangmi ram pawl nih ruahchan nak thar he rian an ttuan khawh tthan nak ding ah kumkhat ah US $ billion pakhat ($ million thongkhat) hrawng hmang in rian a tuan mi asi.\nTu chun ah Chin miphun hna le Burma ram ah zeitin dah kan luh khawh lai I rian kan ttuan khawh ning asi lai timi kong ruah tti ding in an ka sawm I biaruahnak can kan neih kho. Ramri in Salai Za Uk Ling le Salai Van Biak Thang nih a hmun I thil sining kong online in fiang ngai in an vun kan chimh khawh caah an mah President Carter Center zong an I lawm I keimah zong pumpak in ka lung a hmui.\nKan iceihkhan mi kha Pathian nih thluachuah hram she law theipar ttha tlai ter hram she. President Bush Center zong Burma ram kong ah mino hruaitu tampi training a pek ve hna. CHRO chung zong in minung 2 Bush Center I training a kai balmi an um. Tutan Ralhrang nih uknak hramhram I an lakh nu ah Burma ram hmunkip ah mino cawlcanghnak fak ngai in a chuak. Cu cawlcangh nak I hruaitu dam deuh hi President Bush Center I Young Leadership training a kai mi deuh an si hna. Credit:Salai Bawi Lian Mang\nMUI DAWH SI, THILTUAH MI TTHAT SI, ZOHCHUNTLAK KAN LAI NU


MP Dr. Thet Thet Khine NLD Party Sinak In A Chuak – Chin World News Evening\nNovember 3, 2019 Salai Van World News\nMP Dr. Thet Thet Khine NLD Party Sinak In A Chuak: NLD Dagon, Yangon MP Dr. Thet Thet Khine cu October 31 ah khan Party sinak in a bannak kong cu NLD biachimtu Dr. Myo Nyunt nih mipi sinah thawngthannak a ngei. Kan hnu thla ah khan Party in chuahnak ca a thehluh cang nain atu lawngah OB meeting kan ngaih khawh i, a bannak cu pawmpiak in NLD Party in chuaknak a si” tiah Dr. Myo Nyunt nih a chim.\nDr. Thet Thet Khine hi Dagon NLD OB a si hleiah NLD Central i phaisa le tthanconak lei committee chungtel a si. Dr. Thet Thet Khine hi fimthiamnak lei zongah cawnnak sang a ngeimi si i, sibawi a si pinah business lei kongah thiamsang le cawnnak sang ngeimi a si. Cun, amah hi minthang le muidawh simi Myanmar rampum huap ah minthang, lemcang le hlasak thiam Htun Eaindra Bo a unu a si.\nMP Dr. Thet Thet Khine nih hin phaisa kong le eikawlnak tthanchonak lei a tlaih tikah NLD Party nih thawngthanhnak he tinhmi he a kalt ttheu tawn. Cun, rampi Economy tthanchonak kongah NLD acozah cazin ning si loin a dihning le felfai tein rian a ttuan ruangah NLD Party nih a rianttuan mi cu an rak banter.\nAmah telh in NLD Party, MP a bang mi hi minung 4 an si cang. Cu lawng si loin peng le tlang rian ngeitu NLD Party sinak in a bang mi hna an tam chin lengmang. September thla ah khan NLD MP le MLA 50 bak nih Party chuah tak in, Union Betterment Party “Thura Shwe Mann tlaihmi” ah luh an i timhnak kong cu a chuak nain atu tiangah fiangfai taktak cu a um rih lo.


Hakha Khuachung Motors-Cycle A Mawng Mi Caah Cozah Nih Phungthar An Chuah – Lai Lungrawn Post\nHakha Khuachung Motors-Cycle A Mawng Mi Caah Cozah Nih Phungthar An Chuah\nJuly 31, 2020 admin Chin News\nHakha khuachung ah mottaw le cycle mawngh tik zulhphung a zul lo mi cutlaih an si cang lai. Hakha khuachung ah motor le motor-cycle khawndennak a um nakhngak lo motor PK le siang hngakchia tthenkhat hna he i bawm in July thla 31 ah fimchimhnak an tuah. Hi an tuah dih hnu cun zulhphung a zul lo mi cu tlaih an si cang lai tiah theih an si.\nAtu bantuk in motor le motor cycle nih zulhphung an zulh lo ahcun COVID-19 zawtnak hrik runvennak tuah lio a si zong ah tlaih an si Lai tiah theih a si. A luancia mi thla ah motor maenghning le cycle mawngh ning tuah ding tete fimchimhnak an rak tuah bal cang. Cucaah fimchimhhnak lawng siloin zulhphung a si lo mi hna cu dantat an si cang lai tiah kan theih.\nA luancia mi zulhphung a zul lomi dantat mi nakin fak deuh indantat ding in nawl an chuah thar mi tete zong a um. Cu hna cu leisence ngei lo mawngtu cu sing 3(300,000) le thla 3 thongthlak ding. Hihi a luancia mi ahcun sing1(100000) le thlakhat thing lawng a si. Atu ahcun a let 2 in fak deuh indantat an si Lai.\nCucaah cozah nih zulhphung an ser mi thil cu khuami le mipi hna nih kan zulh a hau. Hakha khua ah leisence le zingmaung card zong tuahpiak chuahmah lio an si tiah kan theih. Cucaah cycle-mawtors mawngh tikah mipi zong nih biatak tein kan i ralrin ngaingai a hau cang.\nNRPC Nih CNF/A Bawmhnak Ks-7500000 An Pek Mi Kongah Cathanh An Chuah Mi Cu A Poi Ngai


White House Press Secretary Kayleigh McEnany Khrihfa Zumhnak Kong A Chimmi Cu Lunghmui Taktak – Chin World News Evening\nWhite House Press Secretary Kayleigh McEnany Khrihfa Zumhnak Kong A Chimmi Cu Lunghmui Taktak\nMay 25, 2020 Salai Van Theihtlei\nWhite House Press Secretary Kayleigh McEnany: Kayleigh McEnany timi nute hi President Donald Trump nih White House Press Secretary caah April 7, 2020 ah khan a thim tharmi mino te a si. Amah hi kum 32 lawng a si, Fanu pakhat te a ngei. Florida ah a thanglian mi a si. Harvard University ah upadi lei thiamnak (JD) in a awngmi a si. CNN ah politics commentator atuan balmi a si. CNN a chuak taak i President Trump bawmtu ah a hung cang i, Republican National Committee nih On August 7, 2017 ah National Spokesperson ah an thimmi a si.\nKayleigh McEnany Zumhnak le Ravi Zacharias A Hmuhning: ” Khrihfa nih kan theihmi le kan zumhning ah thihnak timi hi a donghnak si bal lo, kan i thawknak lawng a si. “Nifantin ka nuning le ka zumhnak a ka thlengtu le a ka fehtertu pakhat a liam tik ah ka thinlung a kuai hringhren, Pastor Ravi Zacharias nih ka nunnak tampi a rak ka thlen”.


India Ram Cu Vai Joker Nih Ahruh Chih Cang Hna Hih Khuaruahhar Taktak An Si!_(+VIDEO) – TIMES OF CHIN NEWS\nIndia Ram Cu Vai Joker Nih Ahruh Chih Cang Hna Hih Khuaruahhar Taktak An Si!_(+VIDEO)\nPosted By: thawngthawng January 12, 2020\nACU TLUK ASHAKE THIAM NING CU AMAK KO\nACU TLUK ASHAKE THIAM NING CU AMAK KO-(VIDEO)\nAvideo hi asawhsawh in zoh piak loin biatak tein rak zoh hmanh na zoh hnu lawngah na fak ngai lai. Arab nungak cheukhat cu lam thiam taktak an um i, an taksa adawh hlei ah hin an pumrua duh nung khun. Amak ngai ka timi pakhat cu Arab pawl nih hin Hindi holh hi an thiam cio fawn mi hi amak ngai. Hindi flimstar pawl hi an rak duhngai hna an caah cun asunglawi tuk mi an rak si ve.\nMah nungak nu zong hi thiam taktak in arak cawng mi asi ti hi afiang colh. music hein an i khat khawh nak chung bak in atawk u ashake kawh zoh nuam ngai zong asi . Facebook lei i ahmutu pawl nih cun an rak lawmh pi ngai aruang cu apumrua that tuk ruang le adawh tuk ruag le shake athiam tuk ruangah hin mipi cheukhat ahmutu nih cun an rak comment ngaingai. Mah nu hi lamthiam taktak cu asi lo nain atawk ashake ning hi athiam tuk ruangah alam thiam nak zong asi fawn..\nArab nungak pawl hi an mui adawh hleiah hin an pumrua hi duhnung taktak cu an si fawn. Muslim an si ruangah an duhningin sexy nawn in an i tamh kho lo. Youtube lei zongah hin mah ashake mi te lawng si loin tampi aum i aduh mi nih zoh cio khawh asi. An taksa ango dih an taksa adawh dih an pumrua duhnung dih Anastasia Biserova tiin youtube ah khan search law na hmuh ko lai.\nAvideo zoh nuam nawn te ;- Avideo hi an mah nih an rak delete cang mi asi i aum ti lo. Mi chekhat sin lawngah hi video hi aum cang mi asi.


LAIMI SIN I EVENGELIST MINTHANG SINAK DING CAAH A HERH MI BY AUNG MYINT THANG – FIAKFAIROCK\nBy salai cung on April 13, 2019\n1. Motor (Mawtaw) man fak bakmi, ai dawh bakmi na ngeih a herh. Thawngtthachim an in sawmnak poh ah cu na mawtaw he cun na kal a herh. Mawtaw ttha a ngei lomi evangelist kha Laimi nih zeiah an rel ti hna lo. Mawtaw loin thawngttha chim ah ka kal sual i an rak ka sawi cang.\n2. Singer pahnih or pathum, hlasak thiam lawng a zaa lo, amui zong ai dawhmi hna he crusade/campaign tuah ah nan kal a herh. Nai sawm hna a herh. Singer muidawh an i tel lo ahcun mipi an chuak lai lo. Singer lo in ka kal cang i an nih ka chuak.\n3. Pumhnak ah revival hla (ZBC hla si lo in) na sakpi hna lai i, laam music kha keyboard in thang taktak in na tum ter hna lai i heh tiah na lam pi, na tur pi hna a herh. Cucu Laimi nih rivival a si tiah an zumh cang caah crusade na tuahnak ah a laam mi an tlawmte ahcun na rianttuannak hlawhtling lo mi ah an in ruah lai. Pathian hman lomi ah an in ruah lai. Hmailei ah an in sawm ti lai lo.\n4. Pathian biatak na chimmi nakin laam le kui ah khan mipi cu an hlawp a tlo deuh caah Laimi lak i evangelist i na vah ding ahcun thawngttha na chim mi nakin kha cawlcanghnak kha na tuah pi deuh hna lawng ah evangelist minthang ah nai chuah lai.\n5. Pathian biatak lawngte na chim ahcun an ngai zuam lai lo. Nihcuak capo biatak asi lomi na chim tam deuh a hau. Pathian biatak nakin khakha an duh deuh.\n6. Thilthuam tthattha nai hruk a herh. Na thilthuam a chiat deuh ahcun sifaak ah an in rel lai i na bia an ngai zuam lai lo. An in nehsawh lai. Capo in an in chawnh lai.\n7. Asi khawh ahcun holhtheihlo hla kha na lih in na sak lai i heh tiah mipi kha na laam ter hna lai. Baibal i a um lomi a si zongah a poi an ti lai lo.\nNan! Pathian nih zeitindah a ruah hnga tikha va philh hlah!\nPublished in Pathian Bia and Uncategorized


R.I.P : CNA Ralkap Chungin “Peng Awi” Nih A Kan Liam Tam Apoi Tuk Hringhran E – Onlinenungak\nR.I.P : CNA Ralkap Chungin “Peng Awi” Nih A Kan Liam Tam Apoi Tuk Hringhran E\nChin miphun zalennak ding caah tiah nunnak thisen thap in CNF/A ralkap a ttuan cuahmah lio mi Peng Awi nih an kan thih tak timi thawng kan theih cu kan ngaih a chia tuk cio, Chin miphun nih pasaltha pakhat kan sungh a si ko.\nHi kong he pehtlai in Salai Ngun San Aung nih “Peng Awi ka naupa Miphun le Ram caah mitfang bang in kan zohthla hna lio ah na lungdong ruang ai mu. Na kan roh takmi Chin miphun le ram kilvennak rian ah na siaherh hlah mu naupa a herhmi rian paoh ikhinh tikah timhcia kan si ko. Kan in philh bal lai lo. May your soul Rest in Peace! Respect” tiah a langhter.\nRev. Tluang Hre nih a ngaihchiat nak cu comment ah a tanglei bantuk hin a langhter ve. “Nan unau tein kan miphun nih kan in zohthla cuahmah hna lio ah mual na kan liamtak tuan cu ngaih a chia tuk hringhran ee , na kaltakmi chungkhar , a hlei in na uu le , na țuanhawi an dihlak Bawipa Pathian nih intuar khawhnak țhawnnak teinnak kan pekpiak ko hna seh. Na nunnak liam hmanhseh miphun na dawtnak lungput le na țial takmi tuanbia kan miphun nih kan philh lai lo .Sian lo bu tein liam ai ko kun law”.\nChungkhar, nulepa, ulenau vialte kal tak in le hawi bantuk in nuamhnak, hlawhtlinnak vialte kal tak in Chin miphun caah tiah nunnak le thisen thap in Meithal a tlai mi CNF/A ralkap hi upat awk tlak taktak, pasaltha taktak cu an si. Cu chung ah kan naupa Peng Awi nih a tu bantuk in an kan liam tak cu lung a fak tuk hringhran. laikokekjournal


US Laws le Khrihfa Nun – Value in life\nValue in life Facebook\nValue in life YouTube\nUS Laws le Khrihfa Nun\nBy Chan Lian\nKan dawtmi hna cungah thinhun buin kan chimmi bia le kutke kan zomi hna hi Pathian nih a duh lo lawng siloin US biacaih zung nih a huat tuk. Ttih a rak nung tuk. Kan khrihfabu ah lawyer pakhat kan auh i ai daw komi hna an sik ruang i a chuak mi buainak kong a kan chimh. Nu le va, u le nau, i duhmi, hawi le kom, minung hawi cung ah bia chia a chimmi paoh hi taza cuai khawh a si, a ti. Cun kutke a zomi cu a reng a sang chinchin. Kuh le reh i nupi le maw vale maw kal kho lo in tuah zong ah thong thlak khawh a si, a ti. Kan thin a hun hnu ka tuahmi a si ahcun kut dong in sawh le kheuh men sual zong ah thong thlak khawt a si. Kan fale kan cawnpiak hna i kan tuk velh hna zong ah thong thlak khawh a si. Tih a nung deuhmi cu i sik ruangah mi ruh khiah sual, thi chuah sual, pum chung ah hmape va chuahter le zapi tlawnnak hmun i i sik, i vuak hna hi an si, a ti. Kum saupi ramlak prison ah thong thlak khawh a si i a niam deuh ahcun innlak thongin jail ah caan sau nawn chiah khawh an si, timi a kan chimh. Hi kan sihni pa nih a kan chimhmi ka ngaih tikah, khua a ka ruahtermi pakhat cu inn chungkhar chim lo khrihfabu he ai pehtlaimi meeting kan tuah hmanh ahhin palic auh ahcun thong a tla ding kan um kho ko hi ta ti a si.\nPalik auh hi a ttha maw timi kong a chim rih. Palik auh paoh ahcun a palhmi pakhat paoh cu tlaih i thong thlak a si. Pa hi a a tam deuh an tlaihmi an si nain nu tampi zong biachia chim le kutzo ruangah an thlaih ve hna, a ti. Nu le va, u le nau , hawi le kawm bia el ruang ah palik a au mi minung 100 ah 80 cu an i chir tthan, a ti. Cutikah thong a tlami an dawtmi hna kha luat tthan hna seh tiah an nawl hna. Sihmanhsehlaw a ka vuak ko, biachia a chim ko timi tehte caah biaciah zung nih an auh tthiamtthiam hna. Luat tthan seh tiah biacaih zung kal a duh lomi an um ttheu. A kal mi zong nih a ka vua tthan lo tibantuk in lih an chim ahcun lying to the police timi lih chim hmuh sang tak in taza an cuai tthan ve hna. Hibantuk minung hawi cungah bia chia chim, mi cung i kutke zo timi cu biacaih zung nih a ngai thiam kho lo i a ingtu kha tette siter hrimhrim ding in an auh hna. A kal duh lo mi, lih a chimmi kha taza an cuai ve tthan hna, a ti (County le State tu cun ai dang men lai). Cun mi hro hmang, mi velh hmangmi sinin midang pawngkam ummi an him lo caah dantat ta hrimhrim kha cozah lei nih an i zuam. Cucaah na dawtmi hna he nan i sik tikah bia ttha tein i caih khawh i zuam u law nan nunnak ca i ttih a nun taktak lawng ah palik na auh lai tiah a kan cawn paik. Ka fa thil bahnak i ka rak tuk lio ka ruah ah ka tuk a sum ngaingai. Biachia kha chim zong hi ttih a rak nung tuk hi ti ka fiang chinchin. Palik a ua tu ca he a sual tu ca he ttih a rak nung tuk. Rian a rak tam tuk.\nFilipi dal 2 ah entainak cu nan lakkar ah a um hrim umter hlah uh tiah a kan cawn piak. Tordornak tu i ngeih dingin a kan fial. Luke 12 ah a rum ngai ko, a tthawn ngai ko, a fim ngai ko mi a lo nain Pathian mit hmuh ah a hrut taktak mirum hrut pa kong a kan cawn piak.A hruh biknak a ruang cu amah tining, amah hmuhning, amah ai nuamh ning lawng in zapi sinah khuasak ve ai timhmi kha a si.Filipi khrihfabu hna cu chimh ngaimi an si i Paul nih lungthiang tein Khrih nun hi cawng uh a ti. Cucu toidornun, i ttthumh nun kha a si i a hnu ah Pathian cawisan te ding bia kamnak kha a si. Laimi mi tlawmte te Pathian a zum ciocio mi kan lak ahhin tordor nun hi um kho ve ding in cawng hna usih. Jeim le John bantukin tthutden khawl kha kan ral a si. Khrih nih cun a tthut den a kal tak hmasa i minung menmen kan tang ah ai dor. A ral kha a hua hna lo, a lehrulh hna lo. Vailam cung in ngaihthiam tu a hal piak hna. Cucaah Khrih cu sunparnak pek a si i mi vialte nih Bawipa kan ti. Kannih zong i tthum ve hna usih, chungkhar ah, hawikomh sinah, khrihfabu ah kanmah duhnak nak in kan bu dihlak ca tthatnak kawl i zuam hna usih. Biachia chim le kutke zo duhnak lung thin cu toidornak lawng nih a tei khawhmi a si. Mi tling lo ka si ve, a palh kho mi ka si ve, keimah nak fim deuhmi tampi an um timi lungput hna hi todor nun an si (Wiki How).\nFig Tree for people (Mi Vialte Caah Theipi Kung)\nLeiba Sal Maw, Bawipa Sal?\nTrump nih Jesuh Zum Hnga Maw?\nBawipa Thangtthat Usih\nLawmhnak Kawl Dan\nPehtlaihnak Ttha nih Lomhnak le Dawtnak a Hlawh\nPhilh Hmang Lo Pathian\nCopyright © 2017 Value in life. All Rights Reserved.


Sipin Director Pu Thla Hre Nih The Chinland Post July 29 Chuah News Paper Cungah Fianternak Atuah – THE CHINLAND POST\nSipin Director Pu Thla Hre Nih The Chinland Post July 29 Chuah News Paper Cungah Fianternak Atuah\nSalai Cung Cung + Editorial Board|2018 August 10|\nChin ramkulh Sipin Director Pu Thla Hre nih The Chinland Post July 29 chuak (Sipin Director Pu Thla Hre Cu A Rian Kong He Pehtlai In Chief Minister Nih Departmental Inquiry A Tuah) cungah biafianternak pa 6 cu a tanglei bantuk in a tuah.\n1. Department Enquiry kong ah: Hi kong hi 8.6.2018 ni ah Hakha Market sak nak kong he pehtlai in Department Enquiry an ka tuah mi a si. Ka sualnak a um ah cun ka sualnak bang an ceih ko lai,ka sualnak an hmuh lo ah cun an ka luat ter ve ko lai. Keimah le theitu tette pa (5) zong atu le atu biahalnak tuah a si cang i fiang cikcek in an chuah pi cang lai tiah ka ruah.Hi kong purh dahnak an ka tuah mi hi nihin ni tiang cu ka sinah an ceihnak caa a phan rih lo.\n2. Mizapi lei kap in lungthlin lonak thil tam pi an chimmi CM sin aphak caah CM nih Departmental Enquiry (Check hlatnak) atuah i an chek hlatnak ca zong an chuah, Sipin Minster sin aphan cang timi kongah\n(a) Keimah hi thluakfak cikcek le lu hlinh cikcek bak in rian a tuan lio mi ka si ve, Chin ramkulh chung zongah siseh, Hakha khua ca zongah siseh ka tuan mi cungah dawtu le dohtu cu ka ngei ve ko lai minung phung a si, atlam tling mi a hohmanh kan um lo. Tahchunhnak ka chim ah cun 2014 kum ah Halkha zaalam pi (Bokyoke Road Lamthluan Lairaltili in khuathar tiang, Zahoe Road in Auto Tiang) hi det khotnak atam tuk i lam abik tuk caah keimah hruainak in khua nu\_pa , Pastor le upa tampi he kan i bawm i 28 in 58 kau tiang kau ngai in kan rak kauh chap cun electric tung le Phone tung le adang dang aluat lo mi zong kan thial ter hna. Cu thil kan tuah mi cu a lung atling i akan bawmmi an tam bantukin a lungtling lomi zong an um ve i an chim a tam ngai, sehmanhsehlaw ahnu ahcun zaapi caah thiltha a si kha an mah lila zongnih an theih than veko. Mah lio ah rak kauh kho hlah usih law atu kan Cycle, Motor tam he zeidah kan lawh hnga mu, vun ruat ve hmanh u, Lam kan kuah hlan in zalampi a bit ning ka rak langter.\n(b) Mizapi lei kapin lungtlin lo nak thil tampi an chim ah cun CM nih hin aka chimh colh ve ko lai tiah ka zumh. Zeicatiah cun amah hi CM a si hlan in aa dawmi le aa hngalmi te kan si caah a si. Check hlatnak Departmental Enquiry a tuah i Minister sin aphan cang timi zong hi acung lei Market kong an hmuh ning report an chuah mi hi an chim mi a si tiah ka ruah.\n3. Pu Tluang Ceu nih achim mi kongah Minsiter Salai Issac Khen arian in aa dinh sin te khan amah kut tang ummi Dirctor kha Enquiry tuah colh le sining tak tak alangh kha atha ko tiah achim mi kongah\nBiaknak lei Pastor pakhat zong a si i hi bantuk in fawi tein biachim hi cu atheih aa rem lo ngai tiah ka ruah, Minister a sual poh ah Director a sual ve lai ti phun deuh in biachim awk a si lo, cu ti ti ah cun chim awk tampi a um ve ko. Policy atlai mi Minister asual ning tein Director asual ve kan ti kho lai lo,Direector acham baunak a um zongah Minister palh a si kan ti kho lo, Laws, Rules, Regulations le Procedure a thei lo mi nih a thei deuh mi kha nau tat lo tein hal phung a si. Hngalh lo mi a hngal bantukin riantuan cu chuah sual afawite, Cun Halkha ah Ziknawh Ei hmuar a tam bik timi bia ruangah keimah Thla Hre theng mang thim i check ding cu adik mi thil a si hnga maw? Keimah maw misual bik ka va si hnga, check hlat an ka tuah mi kongah ka sualnak a um ah cun a phungning in dantaknak cu ara ko lai, Aho zong nih mi mui zoh dingin biachim hi kan i ral ring deuh awk a si. Hi konghepehtlai in Minister hlun he sualnak kongah pehtlaihnak zeihmanh kan ngei lo timi chimfian na duh ah cun fiang tein kan chimh khawh mi a si.\nSipin Director Pu Thla Hre Nih The Chinland Post July 29 Chuah News Paper Cungah Fianternak Atuah 17.10.2014 photo: Sipin\n4. Falam dinti peknak le Halkha dinti peknak kong\nHi kong ah tluang tein tuan khawh lomi le lim ding caan ah lim khawh ti lo mi rian tampi he a si caah Pu Thla Hre check hlat a tong lengmang i dantak ding dirhmun zong a si kho timi bia hi a chim tu cu ka hngal lo. Falam dinti le timit dinti peknak cu kan mah Sipin kut a phan rih lo mi a si, hi kong ah cun cunglei fial mi lawng atuan lengmang mi ka si ve caah kan thei lo. Project ngan pipi hi pakhat lawng nih thil tlamtling tein tuan khawh phung zong a si lo, a cozah formed tuah mi Committee he riantuan ti a si ko caah hi kong he pehtlai in cun keimah thengte check hlatnak zong a um lo, cucaah hi kong he pehtlai in check hlatnak zeihmanh a um lo ti hi ka fianter.\n5. Pension laknak ca ka pek mi kongah\nDawtu tampi nih pension laknak ka hla mi kongah aka thlauh mi zong tampi an um nain dohtu zong an um ve, minung phung a si ka ti. Dawtu hna dihlak cungah lunghlomhnak ka chim, Dohtu dang kongah chim fiannak adang tein ka tuah te lai. Sihmanhsehlaw chungkhar tling tein kan i ruah hna hnu ah pension lak dingin ca ka pek hi a si. DE tuah mi ka tih ruang zong ah a si lo,mah hlan tein pension lak hi kan i ruah cang mi arak si. Acozah kut tang riantuan pakhat ka si caah an mah nawl pek lo cun lak khawh zong a si lo, nawl an ka pek ah cun ka la ko lai. Khua le ram caah kan sikhawh tawk rian kan tuan kan ti tik ah achung um lio i tuan khawh mi le aleng phak hnu ah tuan khawh mi aa dang ve ko lai tiah ka zumh. Kei mah um lo cun a si kho lo timi lungput zong ka ngei hlei lo, kawl phungtluk bang “Mangphy um lo ah cun Mangme a ra ko lai” , vawilei cung cu a phung a si ko ka ti.\nMah he pehtlai in Media zong nih thawng nan thanh tikah fiang deuh le tling deuh in hlat hnu lawngah thawng kan thanh tawn uh. Mipi nih CM sinah an taing (report) lengmang ti bantuk zong hi ka caah a fak ngai mi a si, hi bantuk hi sources a fek deuh mi zong chuah pi khawh i zuam ve uh law ti ka duh. Zeicatiah carel tu tampi cu tial ning deuh in thil hi zumh le rel a si tik ah pakkhat khat si ning tak he aa kalh mi tete a um tik ah thanh hnawh mi pawl caah a fak deuh tawn ti in Sipin Director Pu Thla Hre nih The Chinland Post ah fianternak a tuah hi a si..\n(Theihternak: The Chinland Post nih thawngpang kan tialmi cungah zalong te in aho paoh nih fianternak le hmuhning chim cio khawh a si.)\nPrevious Matupi Pengkomh Zung Cu Vawlei Zohthiam Pawl Nih Hmunhma Chekfel Hnu Lawng Ah An Sak Lai\nNext Myanmar-India Ramri Luhchuahnak (Border Pass) In Ni 14 Tiang Zan Riah Khawh A Si Cang


Lai Putar Thih A Za Rih Lo Mi An Thih Tawn Nak A Ruang Cu Nupi-no Tuk Mi An Neih Ruangah A Si (+Video) – Onlinenungak\nSAC Ralhrang Nih MPDF Le Mipi Ralkap 33 An Tleih Hna\nMandalay khauchung ah MPDF le Mandalay Nawngyu (နောင်ရိုး) mipi ralkap phu chungtel minung 33 hna cu puahkehnak thilri le hriamthil hna he kan tlaih hna...\nMinung kan ngandamnak ah hin a biapi tuk mi pakhat a si ve mi cu Ha thianhlim hi a si. Kan ha a thianhlim lo ah cun a hnu ah hafah nak a chuak i hafah cu pawpi hmanh nih a tuar kho lo an ti tawn mi kha tuar hau dirhmun ah kan phan ve kho.\nCulawng si lo in kan ha a thianhlim lo ah cun mi nih upat cu chim lo in an thinlung tein hmuhniam nak tu kan cung ah an rak ngei tawn. Na biachim mi a that ngai ko zong ah na ha a hnomh tuk ah cun upat na tong hlei lai lo, na Pathian bia chim mi va nung ngai hmanh sehlaw na kualzuk nak, na ku-va einak na ha a sehmi a langh peng ko a si ah cun mi thinlung ah na Pathian bia chim mi kha a lut tuk lai lo ti cu a fiang.\nHathian hlim hi a biapi tuk tiah ruahcio a si bantuk in tu ah cun calawng tial lo in video tete zong in tampi langhter a si cang i, tutan cu a video te in an langhter mi kha siaherhnak he mipi careltu caah kan rak in share ve than hna.\nHa siamnak dawr ah na ha a sehmi pawl na vai tawl le na vai thianter ah cun a thiang ngai ngai ko lai nain, Dawr i hatawl mi cu thil ei tik zong ah a thawtnak tampi an thei kho ti lo ti a si caah a thatuk lo, cunak cun mah tein i tuah mi hmangin ha i thian ter hi a rak tha deuh tuk mi a si. Zeitin dah na ha na tawl lai timi cu chim chap ti lo in a tanglei video tu ah kan rak langhter lai. (Video)


Uk Ling Thang Le Biak Hmun Sang Champions An I Cuh Lio Zoh Duh Mi Caah Video – Chin World News Evening\nSeptember 1, 2019 Salai Van Music and Videos\nLaipaih Champion, Dallas-i an tuah mi ah Biak Hmun Sang le Uk Ling Thang champions an i cuh i, Uk Ling Thang nih a tei caah champions taisawm a co. Biak Hmun Sang le Uk Ling Thang final an i paihnak video zoh duh mi caah kan rak chiah. A tanglei bik ah video um lai. Photo- credit: CCN\nRelchih: Minung Loin Pathian Hi Pathian A Si Kho Lai Lo-Pope Francis: Pope Francis biachim nih fak taktak in theologian le philosopher hna karlak ah biaalnak a chuahter. Pope nih a chimmi cu ‘minung amah lawng in umter hi Pathian sining a si lo’ tiah a chim. A chim thanmi cu ‘ka u le ka nau le ka farle hna, kanmah lawng in kan um bal lo.\nPathian nih a kan hlat caan a um ko lai, Pathian nih a ka um pi lo tiah kan chim caan zong a um ko lai. Asinain Jesuh Khrih thawngtha nih a kan chimhmi cu ‘kanmah (minung) loin Pathian a um kho lo. Minung loin Pathian hi Pathian a si kho lo’ tiah a chim.\nPathian hi kanmah loin a um kho lomi a si. Hihi thil thuk tukmi a si. Minung loin Pathian hi Pathiam a si kho lo. Hihi Pathian sining a si caah Pathian nih minung a kan dawt tuk. Zumtu nih cun zungzal in Pathian hi kan i bochan ding a si. Jesuh Khrih zong nih Pathian sinah panh lengmang ding in a kan chim. Bochan tlak Pathian a sinak theih ding in a kan duhpiak zungzal tiah a cawnpiak han. Pope biachim nih biaalnak fak tuk in a chuahter.\nTheological professor John Paul Meenan nih a chimmi cu ‘Pathian nih minung a kan herh lo. Pathian he kan i pehtlaihnak cu zungzal Pathian, Fapa, Thiang Thlarau a sinak cungah aa hngatmi a si. A dong kho lomi dawtnak Pathian a sinak in a kan dawtmi a si’ a ti. Ref: TCP.\n2019 king of Championship Paih Biak Hmun Sang @ Uk Ling Thang\nPosted by Global Chinland on Saturday, 31 August 2019\nVideo-Credit: Chinland Daily News\nPu Ca Awi A Mawttaw Pahnak In A Thi Kongah Fianternak Kan Vun Tuah Than Palhmi Tete A Um Caah


Big Big Congratulations! Dr.Lian Hmung Sakhong & Dr.Sasa – Hakha Cherry\nNational Unity Government thar ah kan Chin miphun chungin nanmah pa (2) nih cabinet rian lian pi nan liang cungah an in khinh hna tikah kan in lawmh pi hna.\nAn tuh mi zun ter dingah rian khinh nan si cang hi mu. Mipi ruah channak cu nan cungah aa fut cang hi mu. Nan raltha ko seh! Ralthat hi chawnh khawhmi zawtnak bantuk a si. Nan ral that cun hruaimi zong kan ral tha ve lai. Pathian zong nih mi ralchia cu a hmang hna lo khah! Nan miphun hawi nih nan hnu lei he nan siar lei he kan in dir pi peng ko hna. Kan tei lai!Credit-Dr.Pari\nTHAWHṬHAN NI :Matthai 28:1-8, 1Kor 15:20-22, Johan 11:25-26 Sabbath ni cu aa lim cang i zarh khat chung ni hmasa bik ni khuadei kate ah khin Marimagdalin le a dang Mari kha thlan va zoh awkah cun an kal. Chikkhatte ah khin li aa hnin i Bawipa vancungmi pakhat vancung in a rung ṭum i thlankhar kha a thawn i a cungah cun a ṭhu.\nVancungmi nih cun nu kha a thawh hna i, “Nan thinphang hlah u, vailam tahnak thing i khenh chihmi Jesuh nan kawl ti kha ka hngalh. Amah cu Hika ah hin a um ti lo, a chim bantukte khan a tho cang. Ra u law an chiahnak hmun hi ra zoh hmanh u.\nCucaah khulrang in va kal u law a zultu hna kha, thihnak in thawhter a si cang i atu cu nan hmaiah Galiliram ah a rak kal chung cang, khi ka ah nan va hmuh lai, tiah va chim hna u. Cun kan chimhmi hna hi philh hlah u,” tiah a ti hna.\nCucaah i hnawhnam ngaiin thlan khan an kir; an thin a phang pah an i lawm pah i a zultu hna va chinh awkah khan an le. Sihmanhsehlaw biatak cu hihi a si: ‘Khrih cu thihnak in thawhter a si i cucu thihnak chung i aa hngilhmi hna zong kha thawhter an si ve lai,’ tinak aamahkhan a si.\nThihnak cu mi pakhat thawngin a tlun bantukin thawhṭhannak zong cu mi pakhat thawngin in a tlung ve. Adam he an i pehtlaihnak thawngin mi vialte cu an thih bantukin Khrih he an i pehtlaihnak thawngin mi vialte cu nunnak ah thawhter an si lai.\n“Keimah hi thawhṭhannak le nunnak cu ka si. Keimah a ka zummi paoh cu a thih hmanh thi seh law a nung ṭhan lai. Cun ahohmanh a nung i keimah a ka zummi cu an thi bal lai lo,” a ti.A reltu nan dihlak Bawipa nih thluachuahnak in pe ko hna seh.Credit-Biak Lian Thawng\nCaankarlak Myanmar Cozah (NUG) nih Ralkap Bu Thar Dirh a Timh


Trump Dirkamhtu An Karh Chin Lengmang Caah Biden Lei An Lau Cang – Chin World News Evening\nTrump Dirkamhtu An Karh Chin Lengmang Caah Biden Lei An Lau Cang\nPresident Donald Trump dirkamhtu minung a thongthong nih US thimnak vote ning cang lo le dikhman loin tuah a si timi kong he pehtlaiin Washington DC ah minung a thongthong nih lungtlinlonak an langhter. Hi duhlonak a langhtermi, mi zapi hi far-right group Proud Boys hna nih helmet le bullet-proof vest i hruk in an dirkamh ve hna.\nNovember 3 i US thimnak ah khan Joe Biden nih hin atu dirhmun ahcun teinak a hmuh bantuk dirhmun ah a dir i, Georgia state-ah teinak a hmuh mi hi kum 1992 hnu in Democratic candidate-in Georgia ah teinak a hmuh hmasa bik cu Joe Biden hi a si. Mah ruangah Joe Biden nih hin electoral college vote 306 hmu in president si khawhnak dingah vote 270 a hmuh khawh hi si.\nAsinain president Donald Trump nih nihini tiangah a sung timi pi a cohlang in a pawm duh ve lo. A biapi mi state tthenkhat ah dan-phunglam ning in cawlcang in vote an thlakmi ah a dik lomi a um tiah hlathlainak a tuah, sinain nihinni tiangah cu a tuahmi cu hlawhtlinnak ngaingai a um rih lo.\nWashington DC-i duhlonak a langhtermi nih hin event min dangdang an hmang i, mah lak ah Million MAGA March- Trump nih Make America Great Again slogan a hman pin ah March for Trump le Stop the Steal DC hna zong an i tel. Trump dirkamh in duhlonak a langhtermi hna lak ah far-right Proud Boys pin ah Oath Keepers militia group hna zong an i tel i, Conspiracy theorist Alex Jones nih cun biachimnak zong a ngei. Hi duhlonak a langhtermi hna lehrul dingin left-wing lei phu nih lamzawh dingin timhlamhnak an ngei ve ti si.\nKhat leiin a luancia cacawn nirukni i, election officials hna nih tukum US president thimnak hi “American history a hnin bik tu a si” ti chim in president Trump-nih a lunghrinhnak cu federal le state authority hna nih hnawlpiak. Hi ni tthiamtthiam ah White House biachimtu Kayleigh McEnany nih cun Fox news sinah, “President Trump nih hin President Trump a si tthan ding hi i zum in term hnihnak ka tlaihtthan lai timi aa zumh,” tiin a chim ve.\nHi kongah president Trump cu Biden teinak hi pawm cang dingin chimhchawnnak a tamtuk a don caah government agency General Services Administration (GSA) hna nih cozah thlennak a um khawhnak ding caah khuakhannak an ngei lai.\nKalay Dirhmun Cu Thinphang Taktak Si Cang. Chinram Ca Zongah A Him Ti Lo


Nungak nu nih a tlangval pa a hloh bak a donghnak an i kiss lioah a tlangval pa lei a seh pa cu a thi deng | Chin 7 News\nNungak nu nih a tlangval pa a hloh bak a donghnak an i kiss lioah a tlangval pa lei a seh pa cu a thi deng\nOctober 25, 2018 admin KNOWLEDGE 0\nNu hi pa nak in an mi duh a hrat deuh. Mi pakhat an duh cang hnu cun tihmi zeihman an ngei lo thlichiat zong an ruat lo. A caan cun pa nih kan ruah hna leng bakin mi tei rial cham an hmang fawn. A tanglei Tuluk ram cangmi hrim hi a mak tuk.\nKum 23 simi Tuluk pa Liu le nungak nu Zhou timi cu caan saupi an i duh hnu ah pa nih a then ai. Mi thenkhat chimnak cun an ruahnak aa khah lo caah lunghmu loin an um hna i cu tikah mipa Liu nih hin minu Zhou cu a then an ti.\nNungak zong nih a voikhat nak cu a celh bak ve lo. A tap tuk ve. Sinain duh duhlo ah then a hau cang. An pahnih lungtling tein an i then.\nNu nih a celh lo rua a tlangval pa cu a donghnak kiss i pe u sih tiah a hal tikah mipa zong nih OK a ti ve. Cu ti cun zapi lam cungah an i hman. Ruah lo pi ah an i hnamh cuahmah lio cun nungak nu Zhou nih a tlangval pa Liu cu a lei a seh i a thlah ti lo.\nPa cu heh tiah a ai chih. A hnu ah cun palik pawl nih an then hna. Mipa cu a nungak thing nih a sehnak a hma a fak ngaingai lam cung a ril ko.\nVanthat ah siizungah an tlik pi colh. Nungak nu nu le pa chimnak cun Liu hi a chuah ka in a thinlung a dik ngaingai lomi asi an ti.\nNikki Bella Nih Roman Reings A Tuarpi Nak Kong A Chim\nDelhi Ummi Caah Ttihnungmi Ralrin Peknak


TTIHNUNG THINPHANG TAKTAK SI CANG, BIDEN FAPA CAAH CUN – The Chinlung Post\nTTIHNUNG THINPHANG TAKTAK SI CANG, BIDEN FAPA CAAH CUN\nDecember 17, 2020 admin Fiamthu 0\nJoe Biden fapa Hunter Biden cu Ukrain le Chiana ram i business a tuahmi in a ngahmi phaisa cu tax pe loin a thlithup in US ah a luhpi tiah an zumh caah FBI nih an kherh hlai lio a si. Delaware State an umnak pawng i commuter remhnak dawr ah a computer a remh i a hlam ti lomi cu FBI nih an laak i zohfelnak an tuah hnu ah atu bantuk in investigate an tuahnak a si.\nMah computer chungah phungning loin a thlithup thil tampi a tuahmi he a pehtlaimi information tampi a um lai tiah an zumh. Liberals Media pawl nih Trump pawl nih FBI a fial hna tiah an ruah. Asinain President Trump nih mah kongah zei ka tuahmi le tuah khawhmi a um lo” tiah a chim. Huntet Biden a pu pa zong tax kongah an tlaih i investigate an tuah lio a si. Credit: Salai Lairamthang.\nTuchun Thawngpang Thar. USA cozah riantuan le lungfimmi lakah le mipi halmi biahalnak ah Lih in an tuah tukum election cu 46% nih, Adikko 45% nih, Kan i fianglo 9% nih. Tuchun cu biatak deuh chuah in i elnak leiah an kal cang caah a fawi lomi a si cang lai. Lih in an tuahmi Georgia state cu vote 60000 bak te nih mipi khuaruah har in atuah cang hna.\nNgol an timhlonak cu chimpeng a si rih. Teinak cu kan colai ti a si peng.State nih zahan fehtermi Electrol College vote cu thlennak nawl state Congress phungsertu nih an ngei rih. Cucu kan fian rihah atha. Aithuimi state pa 6 kongah. Fehter a si rih lo.January ni 6 hnu longah ahodah kan president kan hmuh te lai. Fehter taktak a si lo tihi a fiang bik.\nGOP tatak USA president Fehter cu January 20 a si te lai. Kan president ding 2021 in 2024 president cu Fehter a si te lai.Electoral College vote cu Official Certified in fehternak cu January ni 6 lei a si lai tihi fiangbik ko lo maw? a tu i a fehtercang timi cu a diklo tihi fiang taktak ka chim ngamh. State 6 aithuimi ruangah an Fehter khawh lonak hi asi.Kha katheihtawk kachimmi ah palhnak a um kho, newsah lakmi a si caah . Ka siaherhnak he ka vun tial. TZT


US nih UN sinah leiba a ngei mi vialte China nih a phuan piak dih; USA hmui a chia ter ngai\nIdoh, i soisel, thangchiat, mualphoter lawng te si ko kan vawlei cung hi cu. Zumtu caah cun zeitluk in dah vanram ah um a nuam lai. Jesuh hi rah zawt zawt cang seh, vancungah um cang u si lawh, mah vawlei buainak vialte um lonak Vanram ah un cang u sih law zeitluk in dah a nuam lai!! Tu lio boruak cu thei duh zawng ah, duh lo zawngah mikip nih kan buaipi mi a si caah hna a ngam kho hrim lo.\nUSA le China cu coronavirus kongah fakpi in i theithiam a chuak caah an karah dainak serkhawh a si ti lo i an buaining a zual chin lengmang cang. US hi vawlei cung ramkip huap in UN Budget a hlut tambik a si. UN Budget kum fatin (Annual) running cost 22% hi US nih a hlut mi a si. $3 billion hrawng a si. UN peacekeeping operations ah 25 percent hi US nih a hlut mi a si, Kum 1 ah $6 billion an hlut tawn. Officially in 27.89 percent, peacekeeping budget hi an hlut ding mi cu a si, Natein kum 2017 ah President Donald Trump nih 25% in a ttumh piak hna. $200 million in an hlut mi a tlawm cang tinak si. The United States nih hin fiscal year October- October in an kalpi tawn\nChina nih cun UN running costs 12 percent lawng hlut tawn. UN peacekeeping budget ah 15 percent . Nili ni ah khan ram 50 , China he 193 member states, nih United Nations ah an hlut ding mi tangka zat cu tling tein an hlut dih cang\nChina nih mah bantuk in UN sin ah tangka a hlut tawn mi a hlut dih cangka tein US cu fakpi in a phomh, UN sin ah leiba na ngeimi dihlak rak pek cang tiin vawlei cung ramkip thei ding in USA cu mual aphoter tthan. China nih UN sin ah tangka a hlut tawn mi hi USA nih a hlutmi cheuthum ah cheukhat hman khi a si lo.\nMay 11, khan Secretary-General Antonio Guterre nih a chim ning ah cun, UN nih kum cheu ah cun tangka i zat lo ruangah harnak fakpi kan tawn cang lai tiah a chim. China nih Ninga ni ah US mualpho ter duh ruangah bia a vun chim i, UN ah kan tuah ding mi vialte dihlak in kan tuah cang. Kan rian cu kan ling cang, Washington nih UN $2 billion hrawng leiba a ngei mi cu atu tiang a pe lo tiin a chim\nChinese statement nih a alngter ning ah cun “May 14 tiang UN regular budget & peacekeeping budget Washington nih tu tiang a pek lo mi tangka cu 1.63 billion & 2.14 billion US dollars a si. Kum tampi US nih a rak pek lo mi he an tuak piak hna. US nih UN sin ah leiba a ngei mi dihlak cu 1.165 billion & 1.332 billion US dollar” hrawng a si ttin a phuan piak. Source-Thehindu. May 16.5. 2020. 04:38 IST\nBe the first to comment on "US nih UN sinah leiba a ngei mi vialte China nih a phuan piak dih; USA hmui a chia ter ngai"


Hakha Khuathar Nu le Pa, U le Nau Sin Ah Fianternak – Chin World News Evening\nTu lio Khuathar biavaivuan kongah fianternak kan tuahmi hi rel cio dingin kan sawm hna. Hakha Khuathar Nu le Pa, U le Nau Sin Ah Fianternak. Salai Van Chan Ceu (Pyine Hluttaw Candidate, CNLD). Hi fianternak ka tuah mi hi a dihdongh tiang nan ka relpiak naklai toidornak he zaangfah kan nawl hna.\n1. Hakha khualipi ah sipin nih sipin area kautuk in an lak mi ekah (28096) chung in Hakhathar No (1) ah ekah (1662), Hakhathar No (2) ah ekah (1366) kong he pehlai in Salai Van Chan Ceu nih cozah sin ah halnak a rak tuah ruang ah atu bantuk in sipin area ah an sernak a si, tiah puh ka tong. Hi Hakhathar ah sipin nih area kaupi an chap mi cung ah keimah pakhat hmanh kaa tel lo.\n2. Hi Hakha vawlei hmunhma kong ah Hakha Khualipi hmunhma ti in 2017 September 12 ah Union Cozah (bahu) lei in thawng rak thanh cang mi a si. Bahu lei thawngthanhnak ah Hakha Khuapi hmunhma tiin an langhter i Sinpin Area ah kan chiah tiah an langhter mi pakhat hmanh a um lo.\n3. Hakha Khuathar nih Sandahpiah nan rak i timh lio zong ah Pu Khen Dum sin in thawng ka theih i amah Pu Khen Dum zong Sandahpiah ding ah le a herhmi kongkau ah ka si khawh tawk in ṭanpinak ka rak ngei.\n4. Atu lio cu ramkhel i cuh lio a si caah aho paoh nih tei duh cio a si. Asinain a thurhnom mi ramkhel tuah in atu bantuk in ‘puh lo puh’ ka ton mi cung ah ka ngaih a chia hringhran. Hi bantuk in pumpak limhang hnorsuannak he a dik lo mi thawng a vahpitu cu upadi ningin ṭuanvo kan lak hna lai.\n5. “Cozah nih Sipin Umnak ah Pupa Ram A Um Kho Lo” an rak ti tawn. Chin ramkulh kan ram le vawlei cu kan pupa nih an tlak mi a si i sipin a um hlan ah kan pupa an rak um diam cang. Sipin cu mizapi nih democracy ning in kan dirh chom mi a si ti hi cozah nih an hngalh a herh. Cozah nih ningcang tein kan ram le kan vawlei hi mizapi he ceihkhan le hnatlaknak lak hnu ah tawlrel ding hi pumpak in ka dirpi mi le CNLD nih policy ah aa tlaih mi zong a si.\n6. Cucaah Salai Van Chan Ceu nih Hakhathar (Kaifiang, Tawlangcho in Bungva Tiang (မြေလွတ်၊ မြေလပ်၊ မြေရိုင်း) Eka (5000) renglo a sok tiah an ka puh mi hi biachokvai le ka tuah mi hrimhrim a si lo tiah upatnak he kan theihter hna. Keimah cu pumpak hrim in Kawl ram cozah nih 2012 ah siseh, 2017 siseh(မြေလွတ်၊ မြေလပ်၊ မြေရိုင်း ဥပေဒ) ah vawlei hmannak nawl a chuah mi hi Chin ramkulh ah hman lo ding in doh aa tim mi ka si. Cun Hakha vawlei hmunhma kong ah sipin nih a tawlrel ning zong hi zohṭhan ding le a herh ahcun tharchuah ṭhan ding ah aa tlaih mi ka si.\n7. Cucaah Hakha Khuathar lawng si lo in Hakha Khualipi ah vawlei hmunhma kong ah zeihmanh pehtlainak ka ngei bal lo i, hmailei zong ah mizapi hnatlaknak tel lo in riantuan kaa tim lo. Hi bantuk thawngpang tete hi ramkhel ah a um lengmang khawh mi a si caah nan rak theihthiam cio naklai kan nawl hna. Cucaah hi kong ah thimfung pek ding lungawtawm lo in nan kan tanpi naklai le nan ka dirpi naklai upatnak he kan sawm hna.\nMizapi Upatnak le Hmaizahnak he,\nAung La Nsang nan ngaihchia in um ti hlah uh Taisawm hi ka lak ṭhan lai


Ralkap bawi 6 hna sin in Biatak Chim le Phuang A si Cang – Thechinlungnews\nRalkap bawi 6 hna sin in Biatak Chim le Phuang A si Cang\nKum 2020 election kong ah buainak fakpi a um caah tu tiang ah zeihmanh thawngpang fiang theih khawh a si lo. January Ni 6 ah Congress Joint Session ah thil sining a langte lai, mah joint session hi a buai ngai lai tiah zumh a si\nAruang cu Electoral vote challenge tu ding mi republican lei tampi an um caah a si, Zeibantuk thawngpang a chuak lai ti cu mipi nih an zoh lio le an ngaicang lio a si.\nTrump nih Martial Law a phuan lai ti mi kongah Trump nih Social Media ah fake News a si tiin a vun chim cang kha. Natein media tampi nih an langhter ning ah cun Martial Law kongah Trump le loyalist hna cu meeting an ngei tiin\nMah bantuk thawngpang a um hnuah Newsweek nih a langhter tthan mi cu, Military figures 6 zong Martial Law kongah meeting an ngei ve tiin thawnga thant, ttial.\nDonald Trump nih voter Fraud kongah election tuah tthannak ding caah Martial Law kong media nih heh tiah an chim mi cu FAKE NEWS tiin a langhter cang, natein mi tampi nih an zum kho bak lo\nMah kongah Military hruaitu 6 hna cu mah Martial Law kongah meeting an tuah i, Martial Law hi phuan si seh, zeitindah lehnak an tuah lai ti kong ceihhmainak an nei. A luancia Zarh Cacawn Ninga Ni White House Meeting ah khan Martial Law kong hi Trump le a loyalist nih an rak caih cang ti report a um\nSix retired military members nih Newsweek sin ah, “Martial law phuang si cang seh, ralkap uniform a hrut mi hna cu an i thlak an zum lo ti an chim. Mah kong hi a linsa ngai mi a si caah zeibantuk thawngpang a um lai ti hi US mipi nih an tih ngai mi le an zoh lio mi a si\nTrump nih a rak chim cang bantuk in January 6 ahrally private militias & pro-Trump paramilitaries an tuah ah cun, Washington DC ah buainak ngan tuk mi a chuak lai ti zumh le ruah a si\nPresident Trump le retired General Michael Flynn, national security advisor a si tawn mi, White House meeting ah Martial law kong an ceih tiin source tampi nih an tial. Natein Trump nih fake News a ti hna. Zeibantuk thil a chuak lai ti zoh si cang. Cheukhat nih an i ngaih, cheukhat nih an tih zenh. Source-Newsweek\nBe the first to comment on "Ralkap bawi 6 hna sin in Biatak Chim le Phuang A si Cang"


Thawngṭha: Malaysia Lockdown (MCO) Sauh Kan Duh Ti Lo - THE CHIN EXPRESS\nThawngṭha: Malaysia Lockdown (MCO) Sauh Kan Duh Ti Lo\nMalaysia Ngandamnak Vuanci Zung nih, “lockdown (MCO) sauh kan duh ti lo, kan ram sipuaizi a tla tuk lai,” tiah a thanh.\nNgandamnak Vuanci Zung i ngandamnak director-general Dr. Noor (hmanthlak) nih, “Ni kum 2020 ah lockdown (MCO) kan tuah lio kha ni fatin cozah tangka RM2.4 billion peng kan sung. Kan ram sipuaizi a hrawh tuk,” tiah a chim.\n“MCO kan tuah thawngin zawtnak a zor tuk ko, nain luan lakin kan tuah sual maw?\n“Tutan ah avoi 2nak MCO kan tuahmi hi zarh 4 tiang cu tuah kan i tim ko. Nain sauh chap kan duh lo, aruang cu kan nunnak le khuasaknak hi ruahṭi a herh.\n“COVID-19 zulhphung hi hopaoh nih zul cio ulaw MCO tuah a hau hnga lo. Nain a zul lomi nan tam tuk. Mah 6;\nAtu le tu chapiat le ti in kut ṭawl lengmang\nMinung tamnak ah kal lo\nNaih tukin bia i ruah lo\nTet tukin um lo\nMask i hruk le\nRalring tein um hi zulh khawh cio i zuam uh.\n“MCO dih hnu ah thla 3 chung CMCO kan tuah lai i May thla ahcun ni 1 ah mizaw 99 tang lawng an si te kho ko.\n“Ni kum chung vialte CMCO kan tuahmi kha pakpalawng asi lo, tuah hlah usih law atu hi kan ram ah minung ting sawmli (4 million) leng an zaw cang lai,” ati.\nAtu lio hi, Sarawak state ti dah lo cu Malaysia rampumpi February 4 tiang full lockdown (MCO) asi.\nFebruary 4 hnu cun MCO tuah kan duh ti lo a timi si.\nMCO ruangah Malaysia Chinmi tampi rian kan ṭuan kho lo i inn le ti/mei man le rawl einak caah tangka kan harsa tuk hna. February 4 hnu in MCO an tuah ti lo ahcun kan i ning deuh cang lai. CMCO cu rianṭuan a ngah caah harnak a kan pe lai lo.


SING 4130 KYATS BUAIBAINAK AH TUAN KIL LE THE CHINLAND POST BIARUAHNAK - THE CHINLAND POST\nSING 4130 KYATS BUAIBAINAK AH TUAN KIL LE THE CHINLAND POST BIARUAHNAK\nTCP 1- Dr.Dr. Sui Hingz he zeitin dah nan ipehtlaihning?\nRiantuanti Tuan Kil (Laithuam) + Dr. Sui Hingz le an hawi\nTK 1- Hakha ka hawinu Cerpi sin in 2014 kum ah Sui Hing zanriah Moe Hein ahkhin kan rak eiti bal. Cu hnu kan I kom ipehtlai pah lengmang cangmi a si. Hakha a phak, a tlun fatin hawi le kom hna he kan vak, Timit, Tita hna kan vak i kan inuamh hna. 2017 cun tangka 3% 5% amiak in ka cawipiak a ka ti i tangka cawihpiak tbk kan rak tuah ti. Kei cu tangli awng lawng ka si tikah amah zong nih nang cu cathiam lo, cazin tlaihthiam lo na si tikah keimah nih ka rak tlaih dih lai. Kei zong ka thiam tak lo le amah hi zei zong te ka rak zumh dih caah zeihmanh ca in ka rak chia lo.\nTCP 2- Zei rian dah nan tuanti? Tangka kong ah buaibainak nangei tiah kan theih? Hi tangka hi zeitik in dah nan I pek?\nTK 2– Zeihmanh kan tuah ti lo. Rian kan tuan timi cu kei nih tangka cawihpiak, champiak le keimah lei in amiak (atoo) le laksawng a ka thenhmi hi keimah ka tuanmi cu a si. A mah nihcun laksawng te na ngah, amiak te na ngah, tangka na cawi lawng a silo rian kan tuanti a si a ka ti. Tangka tungtlang in cawipiak hram ka thok cu April, 2018 in aa thok. April hlan lo paoh cu ning cang tein aa cham aa pe than lengmang ko.\nTCP 3-Amiak tam tuk sual ah nan karlak zumh lonak a um sual maw?\nTK 3- Hi ruang ahcun a cang lai ti ka zum lo. Thil a sunghmi a um ko lai. Bank ah sing 12,000 ka ngei ko, a relrem rih lo caah kan pek ko lai ee tiah a rak ka ti peng. A kum caa zong in ka chiahmi a um ko ee aka ti caah keimah zong ka zum tuk ve.\nTCP 4-Tangka sing 4130 a ka bat an ti lio ah Sing 14,000 Pa Hing nih a ka bat na timi hi zeitin dah na kuat ning a si?\nTK 4- Hi peknak kong Cazin ka chiah lo nain fiang tein ka chingchiah ko.\nA voi (1)nak Yangon ah sing 1700 a pumpak sin ah ka pek I laksawng ah sing 50 a ka pek.\nA voi (2)nak Mandalay ah sing 1400 cu amah pumpak in ka ra ko a ka ti nain mi a rak lakter hna. Laksawng ah sing 50 a ka pek. Ka pekmi chung in ka zuhmi a si.\nA voi (3)nak Kalaymyo ah sing 1800 cu amah pumpak ka ra a ka ti ko nain ka manh lo ngai a ka ti caah mi a lakter hna. Laksawng ah sing 65 a ka pek.\nAvoi (4) nak Yangon ah a mah pumpak nih Sing 1300 a lak I laksawng ah sing 40 a ka pek. Yangon ka kal ahhin Vegas Hotel ah ka um tawn.\nAvoi (5) nak Yangon amah pumpak nih sing 1300 a lak i laksawng ah sing 50 a ka thenh.\nAvoi (6) nak ah Mandalay ah amah pumpak a ra nain ahawi le arak lakter hna I sing 1600 a lak I laksawng ah 40 a ka thenh.\nA voi (7) nak ah Kalay ah sing 2200 ah a mah pummpak ka ra ati nain a hawipa miniam nawn a rak tlaih I laksawng ah 42 a ka pek.\nAvoi (8) nak ah Kalay ah sing 2000 a donghnak ah amah pumpak sin ah ka rak pek, laksawng sing 40 a ka pek. Ka pek hnu in zan 12:00am hnu ah Sang Sang he zong theihternak ka tuahpiak hna.\nCun tangka pek lai paoh ah mi a rak fialmi hna hi ka theih ballomi an si lengah mi an idang peng.\nTCP 5- Mah tangka vialte hi khoika dah na lak?\nTK 5- Fiang tein ka chim ko lai. Ka laknak minung paoh van hal hna ulaw Kilte nih a kan cawi an ti dih lai. Kalaymyo ah inn dong (4) sin ah sing 5000, Mandalay inndong pakhat sinah 1000, Gangaw inndong pakhat ah sing 1000, Yangon inndong (3) ah sing 300, Thantlang inndong (2) ah sing 1000 le Hakha Hakha inndong (15) ah sing 5000 azapi sing 12,300 le a tangmi cu keimah tangka he azin sing 14,000/- hi a phan. Cucu tangka hram a miak hi sing 2000 leng a si I a zapi in sing 16,000 hi Leiba ti khawh a si. Tangka na cawimi paoh hi Sui ka tuah ti law an in zumh dih lai tiah a ka ti. Ka min hmang bak hlah a ka ti caah Sui Hing min in zei tangka hmanh ka cawi lo.\nTCP 6- Sing 4130 tangka hi Zeitin dah an kuat, Khoika ah na hman?.\nTK 6- U Hing nih midang min in keimah account ah ting 200, Midang min in Mandalay Yecho Bank ah sing 1000, Mandalay Superwin Hotel ngeitu Kyaw Soe min in sing 2930 a zapi in sing 4130 a kan kuatnak cu a si. Ka hmanak hi Thantlang Thluaithluai nih mi a ka cawihpiakmi tangka thong 2 leng ka cham. U Tangku 200, Thatha sin in Kalaymyo Leiba, Ta Siang Siang Lian kha San Thi Ri cha dingin ka kuat. A Hniang te sin ah rak ka chiahpiak ka ti I an rak lak. Mi dang leiba zong tampi ka cham. Ta Siang cu rian ka fial pengmi, a ka bawm pengmi a si. Mah cu an rak report chihmi kha a si.\nTCP 7- Sing 14,000 an batmi chungah sing 4130 hi Leiba an chammi maw a si? Share an pekmi maw a si.\nTK 7- Hi a ka kuatmi hi Leiba cham ding le a miak in tangka kan lakmi caah a si. Ka nu pi le ka hawi le nih ka zum hna seh tiin Sui tuahnak caah rak ti a ka timi a si. Sui ka tuah lai ti menmen in mah zatzat tangka cu a ka kua duh hnga maw? Anih cu zei sachoh a hau lo ti lawng tein ka zumh ve caah k arak pek. A tu kei midang tangka ka cawimi vialte hi Biahren (Sachoh) lawng tein dahkaw ka cawi hna. Cun zei Sui ca va si ko sehlaw Sochoh he a mah min in a ka hluai hnga lo maw? Cucaah mi nih an ka theih sual lai a ti I midang min rumro in a ka kuat cu. Tangka sing 5 cung do ka cawimi vialte hi Biahren (Sachoh) lawng tein in kan icawimi an si. Zei paoh hi ka chim ngam! Mi fim cu chimlo tangka kongah khuate mihruk hmanh nih pei sachoh cu tuah a si cu. Cu Sachoh ka tuahmi paoh ih a tutiang ah report an ka tuah lo. Nang cu na nunzia kan in theihmi na si an ka ti I an ka dawt, an ka theithiam. Pa Hing hi mi rum taktak a si ko ahcun Sing 4130 ahhin a buai I ziah ka tlik ka in a ka ti lo. Khrihfabu le Khua nupa hmai ah kan ichonh hnu lawng in pei a ningzah phen ah a ka report ko cu.\nTCP 8- Hakha Pastor le Khua nupa hmai ah Pa Hing nih Sing 5000 leng tiah a chim I Facebook a tial tikah Sing 4130 lawng in a chim than. Zeitin a si?\nTK 8- Pa Hing nih a hmasa ah Sing 6000 a fir tiin Mizo holh online in thawng a ka zamh. A hmumi paoh sing 1000 leng kan in phalh hna lai tiah a rak zamh. A mah min in a si lo. Hakha a voikhatnak an iton ahkhan sing 5000 leng a ti. Ka nau nih sing 4000 fai lawng pei a ti ko cu tiah nau nih a van al tikah Bank ikuatnak kha amah nih a ngeih a van zoh tikah sing 4130 lawng a ti thannak kha a si. Thla 3 lawng kan itheihnak a si ti hna kha lih a si. Sing 6000 tiah a rak ichim sualmi hi Pa Hing nih Leiba tamtuk a ka bat cang tikah ka thluak ka chuah ve I U Hing Mandalay um U Kyaw Soe he sipuaizii kan tuahti i ting 6000 ka bat, kan cham lo ahcun taza a kan cuai lai, mual a kan phoh lai ka ti caah sing 3000 fai a kan kuatnak kha a si. Sing 5000 leng tiah zapi tonnak a chimmi zong kha a dik lomi a si. Cu hnu ah a ka kuat balmi Bank voucher kha a zoh le a Facebook ahcun sing 4130 in a tial than mi a si. Cucu a bia chimmi a dan lengmang nak cu a si.\nTCP 9- Pa Hing he Tangka I Peknak Sachoh le Chingchiahnak na tuah lo?\nTK 9- Pa Hing nih nang cu zeihmanh na thiam lo, a ka kuatmi vialte ka chingchiah dih ko lai a ka ti, tangka kan ikuatnak vialte a ho hmanh theihter hna hlah a ka ti tikah aho hmanh zong ka chim ngam ti hna lo. Kei cu Kalay Facang ka cah hna zongah anmah nih cazin an ka tuakpiak dihmi ka si. Cucaah Pa Hing nih nang cu zeihmanh tuah hlah a ka tinak hi a si. Kei zong zumh tawp in ka zumh tikah nau keimah nih Cazin ka chiah dih. Zumh lo in ka um hlah a ka ti caah a si.\nTCP 10- Zeitin dah Pa Hing he mah tluk pehtlaihnak nan ngei khawh? Nan izumh?\nChin Public Company ah Tuan Kil Biachim lio\nTK 10- Pa Hing nih keimah cu Kawlram President nih zumhmi ka si, mizapi zong nih an ka zumh, innhmun tampi ka ngei, Company a ngeimi le a tuanmi ka si. Ka sungh zongah ka zum ko. Ka cham khawh dih ko. Cun Pa Hing cu Mizapi nih an bochanmi a si ka theih tikah hiti ka tuah ngamnak a si. Hakha Kanbawza Bank he aa pehmi Dawr fa pa (2) zong sing (1500) in ka zuarpiak. Kalay zongah Sing (2000) in Ekah (6) ka zuarpiak law na ahlei na miakmi cu imiak a ka ti voi (4) tiang ahmunhma zong kan va zoh i ka zuarpiak manh lo. Ziah mahtluk a ka Zumh ti ahcun Tangka a ka kawlter lengmang I ka kawlpiak khawh lengmangmi hi zumh ah maw si hnga? Heheee.. Kan ngakchiat tein mi tangka cawi le lih in ka um bal lo tikah mi nih an ka zumh I tangka ka cawi khawh caah a si lai tiah ka ruah. Pehtlaihnak dang cu kan ngei loh! Heheee.. nu le pa duhdawtnak zongah kan thiang. Mi cheukhat cu palhnak a um paoh ah a kan tlaihhrem ee zei ee an ti. a ka sualpi ee zei ee an ti ko nain kanmah cu a silomi chim ka duh lo, kan thiang bak. A kom taktak mi lawng kan si. Nu ngak ka si ca ruangah ka chimmi a si lo.\nTCP 11- Pa Hing silo in na zamnak kongah an bawmtu Pu Lawm he zeitin dah nan ipehtlaih.\nTK 11- 2017 kum dih ah Hakha ah ka rak hmuh bal. Pu Lawm he hin 2018 August thla lai Mizo pawl Kalaymyo ah Chin Unity Forum an tuah lai ah kan ihmu. Mr. Gin ah rawl kan rak ei ti. Mah Chin Unity Forum meeting a rak kaimi don ah Rih ah kan hawi le he kan va kal. Hotel GBH Counter nih motor a kan hlanpiak mi in. Cu ahcun Tedim ah Pa Hing Tender Market saknak ding an tah lio ah kan va I tong i Pu Lawm he kan ikom zong a theih. Pu Lawm he hin Facebook in pehtlaihnak kan ngei. Mandalay harnak ka ton ahkhan Aizawl ah ka ra kho hnga maw tiin bawmh ka hal I a phone number a ka pek. Kalning cang a ka chimh I ka motor man zong Aizawl tiang Driver a ka chonhpiak hna I aba in ka kal i a ka liampiak chung. Thil zong zeihmanh ka ngeih lo tikah a herhmi tangka a ka cawi chung i America ka u tangka an ka kuat hnu in ka cham dih than. Cu hmanh cu Pu Lawm fanu min in a ka kuat. Mandalay ah Thil le Hmahpuntin ka kal tak dih tikah thilpuan lo in Aizawl ka va phan. Pu Lawm cu zangfahnak in a ka bawmmi a si. Ka cungah zei nupa duhnak a ngei lo. Pu Lawm hi Pa Hing nih a tlerh. Tangka lakmi vialte hi Pu Lawm nih a lak ti hrawng in a chim tikah Pu Lawm a thin a hang ngai. Dr. Sui Hingz nih lih a ka puh tiin.\nTCP 12- U Hing nihhin zei Laksawng le thil an pekmi a um maw?\nTK 12- Laksawng ahcun a cung laktermi tangka a ka thenhmi leng in thil tampi a ka cawkpiak. Pakhatnak ah amah he chonhnak Hawei a thami pakhat (amah zong keimah chonhnak ca a dang tein phone aa cawk ve), Pahnihnak cu Toyota Doble cab ( sing 380) man pakhat, Sui Thi (sing 30 man) pakhat, sui Banghrolh (sing 50 man) pakhat, mithman sing 10 man pakhat hi Laksawng ah a ka cawkpiak mi a si.\nTCP 13- Ziah hi zat zat cu?\nTK 13- Motor a ka cawkpiak hlan ah Sing 300-500 leng hna ka rak kawlpiak lengmang caah si men lai. Tangka tampi cawiter a ka duh caah Motor hna a ka cawkpiakmi a si lai tiah ka ruah.\nTCP 14- Na zam hnu in Na Dawr thil, na motor le a dangdang vialte zeitin dah an si?\nTK 14- Tangka ka batmi cheukhat nih keimah theihternak le hnatlak hnu in ka dawrthil a man tuakpiak in an ilak. Ka Motor zong sing 400 leng Tangku ka bat caah a lak.\nTCP 15- Pa Hing he hin zeidah Sipuaizii taktak dah nan tuah?\nTK 15- Pa Hing he hin zei sipuaizii hmanh kan tuah lo. Tangka miak siipuaizii dah tilo cun. Pa Hing bel hi zei thil a tuah ka thei lo. Tangka cawi le lak, ka pek paoh ah midang rak lakter a si lengah Motor a ka cawkpiakmi le Driver chia ta law Motor dang in ra a ka ti peng tikah zei sipuaizii a tuah ka thei lo. Amah nih Tangka a ka cawiter tikah Sui ka tuah tiin tangka cawi hna a ka ti. Amah nih Sui ka tuah tiin a ka phanter chommi a si. Zeitik hmanh ah na driver pawl nih an ka theih suallai a ti i ka Motor in a sin phanhter a ka duh ballo.\nTCP 16- Pa Hing te dirhmi Chin Public Campany he pehtlaih na ngei maw? Zeitin dah a si?\nTK 16- Sing 1000 pek ding ka kam I sing 100 ka pek ve cang. Laimi pawl nih kan tuah lai i rian phunphun kan tuah lai a ka ti I phumh (theh) ve a ka ti. Na ti khawh lo zongah kan bawm lai tiah Pa Hing nih a ka ti I ka lutmi a si. Kan Campany minung 4 min lawngin chuah khawhmi a si. Atu zong mah company sing (100) lawng ka ngeihmi a si caah tuanvo ngeitu nih a rannak in an ka pek than khawh cun ka duh ko.\nTCP 17- Pa Hing riantuannak hi a nupi nih a thei lai tiah na ruat maw? Zei ruangah dah a tu hi a nupi min in Report tuah nan ton?\nTK 17- A nupi he kan ipeh tlai ballo. A theih le theihlo zong ka thei ballo. Mah tangka miak peknak ding ah ka hawi le ka nupi ka chungkhar nih an ka zumhnak hnga Sui ka tuah tiin ca rak ka kua. A tu kan ichonhnak silo in pumpak phone ah ca rak ka kua tihrawng. Shan lei ka tlawng tiin rak tial law ca rak ka kua a ka ti le lih le hrokhrol in Facebook le Viber in ca cu ka kuatter. Cu hnu ahcun rak delete dih a ka ti I ka rak delete. Facebook le Viber kan ichonhnak vialte zong delete dih a ka ti I ka rak delete dih. Cucu ka hruhtuk caah thihhnik ka tim zong hi a si. Kei cu ka zumh tuk ve tikah zeihmanh khua ka ruat kho lo.\nTCP 18- Hi bantuk in zei kong deuh dah an hnawtter tiah na ruah? Ziah Phone cu a dang tein cu an pek?\nTK 18- Keimah he kan ichonhnak hi a hohmanh nih thei hna hlah seh tiah Phone hi a ka cawkpiakmi asi. Hrokhrol chimter le lih tialter a ka duh poah ah mah phone in a ka tuahter, ka tuahpiak dih. Mah ti na ka kuat lawngah mi nih an ka zumh lai a ka titawn. Mah Phone a ka cawkpiakmi kha amah caah cun a rak biapitukmi a si. Mah Phone an ka chuahmi ah a mah Phone number lawng a um.\nTCP 19- Bank in Tangka nan ikua bal maw? Zei tin dah nan ipek tawn.\nTK 20- Voikhat te Hakha CB Bank in a nupi min in sing 300 leng ka rak kuat bal. A dang cu tangka fang lawng tein kan ipe. Tangka a rak laktermi a nau le zong hi ka theih balmi an si lo. An i dang peng. Zei tik hmanh ah Bank in kuat a duh lo I manh lo ngai in khual ka tlawng pengmi hi a si. Ra a tinak le kal a tinak paoh ah ka kal. Ka tangka duh le ka haukauh cu. Ka arsik lawng a tang. Ka rim cikcek. Tangka mit lawng ka au caah hi thil ka ton hi a si. Ngakchia tein tangka tam kan tong ballo, Kawlchom tuanchom eimi kan si tikah Pa Hing van bawmhchan I Sui le Motor cawkpiak cu a nuam tuk ve cu mu! Tangka kan phorh ahhin Suitcase ngan pipi 2 le Kuan 1 ka ngei. Cucu tangka tlawmtam zoh in ka hman tawnmi a si.\nTCP 20- Na riantuannak hi teh na unau na chung le an thei maw?\nTK 20- Ka unau le ka chungkhar hi an ka siksual lai ti ka phang I pakhat taktak hmanh ka chimh hna lo. Pa Hing zong nih mi theihter a ka duh lo tikah mi nih zeidah na tuan an ka ti zongah zeihmanh ka tuan lo ka ti ko hna.\nTCP 21- Zeitin dah Mandalay na va kal? Pa Hing sinah tangka Cham or liam kong dah si?\nTK 21- Pa Hing nih tangka sing 16,000 kan pek lai I a ka ti ruangah U Lian cu tuzan Leiba kan cham lai tiah ka chonh cia. Thantlang in ka hawi le zong Motor rak ihlan ulaw Mandalay ra u. Leiba ka van cham dih hna lai I Chawngta ah kan kallai tiah ka ti hna i an ra. Ka driver pa zong cu tangka sing 16,000 kan hlam lai k arak ti ciami a si. September 13 deilei ah Mandalay kan lut. Mandalay Izeland Hotel ah Thantlang pahnih le ka driver he cun pali in kan riak.\nTCP 22- Cun the zeitin dah tangka nan ipekning a silo ah nan buaining a si?\nTK 22- Pahning nih khan Kyilin Hotel ah rak ithumh tiah a ka ti caah chun ah ka driver pa nih a ka thlah. Ka hmahpuntin ka pek I ka lut (Room 205? tiah ka ruah ). Hotel chungah ka um cang tiah phone ka chonh I Hotel chungah tangka an rak in pek lai a ka ti i ka ngak nain an rak pu ti lo. An rak puttik lo tikah ziah U Pa Hning an rak put lo a ka ti Lakphak ti dawr ah an um lai tiah Lakphakti dawr zong a ka chim. Mah zongah cun an ra lo. Ziah an rat tung lo ka ti tikah a rak fialmi Falam U Hau Za timi a ra. Kawl holh a si tikah Chin a si le silo zong ka thei lo.\nU Pa Hing nih tangka a pektermi nu na si maw ka ti i si a ka ti I Bank ah va chuahta lai a ka ti. Sicun Motor ka ken i kan naupa ka chonh ta lai ka ti tikah a duh lo. Motor rang an iken. An ka kalpi tikah Khua leng kan phan I ziah tangka cu kan chuah lai lo maw ka ti hna I Tangka tamtuk a si tikah Naypidaw ah an chuah I lampi ah kan I pe lai tiah an ka ti. Kan kalpah cun nuam tak in Capo ka saihpiak hna, kan kalpah thluahmah tikah ziah lampi ah nan ti lo maw mahtluk cun nan ka kalpi tiah ka ti hna tikah Naypidaw in an rak ithawh a tlai deuh an ka ti. Tlawmpal ah lamkam ah kan dir. Cu kan kal pah cun Ramthang nu, Chinku nu, U Lian zong lawmh ngai cun tuzan cu tangka ka ngah cang lai tiah nuam ngai cun ka kalpah cun ca ka kuat hna. A dang pa (4) an zung an zung ta lio ah Pakhat pa atangmi nih bia a ka hal. Ziah nangmah hi Dr. Sui Hingz nih va that u a ti i zei sualnak dah na tuah tiah a ka hal. Ziah nannih cu tangka pek awk ah pei an thlah hna ka ti. Zei sualnak dah ka tuah tung lo ziah nan ka that lai tiah na ka capo a si ko tiah ka ti. A mithmai a chia. Midang an luh hlan ah tha tein chim. Na himnak ka zuam lai, a si nain Sui Hingz nak in tangka tam deuh na ka pe lai maw tiah a ka hal. Na ka khamh paoh ahcun pe tuk ee ka ti. Lam ka kawl lai I tliknak lam tu kan bawm lai, nangmah tein na zuam te lai a ka ti. Cun kan kal than i mui chukchap thingkung tang ah an ka luhpi. Thingkung tang Motor a kal khawhnak tiang kan kal hnu in kan tum I ke in suimilam cheu kan kal rih. Cu lawng ahcun thah an ka timh taktak ko timi ka fiang. Cun Hau Za nih na thilpuan phoi dih a ka ti I ka duh lo nain thih tih tuk ah ka phoih dih. Hau Za nih thingkung tangah a ka nam chih i Hri in an ka tem. Nylon Hri le Nam te hi motor hnu lei in an chuah I an rak ikenmi a si. Hau Za nih Hri in kan in thlai lai I hri in aa awk tiin dah kan in ti hnga? Na hngawng le na paw dah kan in hlai deuh hnga tiah Hau Za nih namte in a ka muah chih i a ka tuai. Mah chung in Motor chung bia aka ruahmi kha an lutlai a si rua. Hau Za ti rih hlah, khua kan ruatta lai a ti. Mah minu thahnak caah Sui Hingz nih zei tangka hmanh a chiah rih tunglo thah usih law Palek nih kan tlai hna sehlaw kanmah pei kan isungh ko lai cu. Cucaah Phone ka chonh lai I tangka na kan pek hnu lawngah kan thah lai tiah ti usih tiah a nau le kha a chim a forh hna. Anau le pawl cu an lung a tling nain Hau Za nihcun thah ta lo in um kha a duh bak lo. Sui Hingz zong phone an chonh. Lam hlat deuh ah an va ichon nain Tangka na kan pek ta lo cun kan that kho lo timi kha thang nawn in voihnih a chim ka theih. Falam pa nih khan le kan that ko lai ti a si. Kawl pa (4) nihkhan le tangka kan kut a phak ta lo ahcun an ti tikah sml 3 fai paoh cu a rau. Pakhat le pakhat an ihmu thiam tilo. Cun Kawlpa pakhat nih Hri an ka phoipiak. Ka bawli ka chunghnawh le ka thil vialte cu Hau Za nih ka hmaika ah a rak ka hlonh hnawh. Cu ticun kan kir I zantlai pi ah Kyilin Hotel cu kan phan than. Kan phak in khan mah Hotel ahkhan an rak um cia dih ko kha. Keimah kha minung (3) nih an ka congh. An lut an chuak. Ka ihnak double room ahcun an zapi an rak lut. Pahnih an it I a dang pathum cu an ka congh. Room kan phak in ziah Sui Hingz hi mah tiin a ka tuah. Ka Phuan dih lai tiah Kawlholh in ka chim ka timi a um I mah cu Hau Za lungthin chungah a va um tuk rua. Dei lei ah a ka hlonh le zei ruangah Kawl pawl hmai ah Kawl holh cun na chim tiah a ka hal. A mual ka phoh dih lai. Tangka a ka cham khawhlo ahcun tha tein a chim lo. Zeitin dah hitin a ka tuah. Hau Za nih mual na phoh kho lai lo. Thaizing na thi cang lai a ka ti. Cu zantim ahcun Pa Hing he kan ichonh tawnnak in Pa Hing ka chonh I ziah mah tin n aka tuah tiah ka chonh. Zeitin an in tlaih hrem maw a ka ti. Ziah thah pei na fial hna cu ka ti ah Hau Za nih a ka chuh colh. Ka tih tuk I ka hal ngam lo.\nA ka tlerh lio a ka timi cu kei hi Falam I Hauza ka si. Sui Hingz chung ka si tiah Falam le Kawl he cawh in nangmah cu tuzan hika ahhin kan thah kho. Na duhnak paoh ah kan in thah khawh. Sui Hingz cu President, Aungsan Suh Kyi, Ralkap, Palek le CNF nih zumhmi le thei tukmi a si. Nang cu aho hmanh nih theihmi a si lo. Khoika na thih zong ah an in thei lai lo. Kanmah nih kan in thah zongah Hri aa awt amah tein a thi an in ti ko lai. Na tlik zongah khoika na luat lai lo. Cazin le tette zeihmanh na ngei lo. Na kalnak paoh ah phone le internet in kan in tlaih khawh tuk tiah a ka tlerh rih. A tu hi Sui kan iken, Bing kan iken, meithal kan iken. Mah minu hi a kut cungah kan tlaih tiah kan report lai na duh le India tli na duhnak paoh ah kan in tlaih lai, nangmah uico nu cu khoika hmanh ah na luat lai lo. A tu kan in tuahmi vialte na chim ahcun na chung le na u le nau mei in kan duah dih hna lai. Cun nangmah he aa pehtlaimi Report kan tuah dih hna lai a ti. Cucaah Hakha ka chung le caah a tha lo ka ti caah a hram thok tein bia ka chim duhlonak a si. Atu ahhin Sui Hingz le palek ka tih ca ruangah a si lo. Atu chungkhar lawngsi lo in nangmah zong thonginn ah thihnak sii kan in pek lai I kan in thah khawh tiah a ti. Cozah, Ralkap, Palek, CID le CNF nih kan I pehtlaih (paing) dih hna. Sui Hingz nih Kawlram ah a tuah khawh lomi a um lo. Khoika hmanh ah na lut kho lo. Thonginn chung zongah thihsii dinh in that u tiah Palek kan fial khawh hna. Kawlpa zong nih that ding a si zongah thaizing na thatte ko lai cu tiah a hro I mah hnu cun a dai. A chokmi an ichok, a itmi an it. Cu ahcun ka thuhmi Phone cun Thantlang ka hawi le ka driver pa cu sms ka kuat dih hna. Cu I ka Driver pa cu Palek ka chonh lai khoika na um tiah a ka ti lengmang nain Sui, Bing le a dangdang kan iken tiah an ka tlerh tikah a ping palo in kan cang sual lai ka ti caah ka umnak Hotel zong ka chim duh lo.\nTCP 23- Zeitin dah na luat khawh ning a si?\nSing 4130 Kyats Buaibainak kongah Dr. Sui Hingz lei le Tuan Kil Chung Tonnak\nTK 23- A thaizing zingka ka tho, rang tein ka chuak I kan bawmh lai a ka timi pa le innka congh nih an ka zul I Muhingkha ka ei ta lai ka ti hna I kaa eiter. A ei zong ka ei kho lo. Bawmh a ka duhmi pa kha leng chuah ka duh I ka bawm ta u ka ti I a naupa kha motor tawh la law va thlah a ti. Cu lio cun ka Driver pa a rannak in Superwin Hotel kam ah motor rangin kan ra lai I kan tli lai tiah sms ca ka kuat. Superwin kan phak in hika ah ka thilri a um tiah ka ti hna I ka lut. Ko Kyaw Soe (Superwin Hotel ngeitu) kha harnak ka tong innhnu lei in chuahnak a um maw ka ti i a um lo a ka ti tikah an changreu kha ka lakter ka driver pa kha tlik a thatnak lei ah rak dir tiah phone ka chonh i innleng cun rang taktak in ka tli I an motor rang nihcun a ka dawi. Vanthat ah ka driver pa nih innka a ka awnpiak cia i ka lut colh manh. An kan dawi. Zigzag in motor a mawng I a kan dawi tilo ti hnu ahkhan rang taktak in Kalay kan kir.\nKa driver pa nih kan kir pah in Palek sin ah report kan pek hna lai a ka ti. Nain Hau Za nih a ka tlerh mi nih a ka molh dih zeihmanh tuah a herh lo ka ti. Ka Driver pa nih Upper Chintwin Network ah na himbik lai a ka ti I an president pa sin ah a ka chiah. Ka driver pa hi Upper Chintwin Network chungtel si dawh a si. Ka Driver pa nih na ngamh lo ahcun Tio/Rih tiang a ka thlah. Cu ka kalpah in U Lawm pehtlaihnak ka tuah i Aizawl lei ka tliknak hi a si. Kyilin Hotel ah hmahpuntin ka philh tak lawng silo in thilri lo bak ka si tikah ka driver pa Thura nih Aizawl tiang kan thlah lai a ka ti nain nang zong zan khua ei ihlo na kal tikah na ba lai ka ti I Motor hlanman vialte caah tiah Sui thi cu ka pek tak. Pu Lawm nih Zokhuathar Car driver pawl pehtlaih piaknak in Aizawl ka kal. Lampi ah einak tangka zong ka ngei lo I Motor mawngtu pa nih a ka dangh.\nTCP 24- Aizawl na phak hnu in zei thil dah na ton?\nTK 24- Aizawl ka phak cun Pu Lawm nih motor man le thilri hman chung a ka pekpiak chung. Pu Lawm zong nih zei thil dah na ton tiah a ka hal tikah U Hing ka chonh ta hnu ah kan chimh te lai ka ti. U Hing cu ka chonh I ziah zeitin dah thahter na ka timh ka ti. Kan timh lo ee anmah nawl in an tuahmi a si lai a ka ti. Tangka teh zeitin na ka tuah lai ka ti tikah mah hnu thla hnih ka ngak law kan pek lai tiah a ka ti. Pu Lawm zong cu Sui Hingz nih mi pekter ding a rak thlahmi hna nih thah an ka timh i Sui Hingz nih kan timh lo a ka ti fawn. Tangka le thla 2 hngak rih a ka ti I cuchung cu na sin um rih a hau ko ka ti. U Lawm nih a ka zum lo. Na nal a si lai a ka ti. Kawlram ka va tlung lai I ka hlat lai hnu lawngah thil dik ka zumh lai a ka ti. Cu thaizing kip cu Pu Lawm a tlung, ka Driver pa phone ka pek I Kawlram ah a va hlat. Pu Lawm Hakha a um lio ah Hakha ka hman tilomi ka Mec Tel phone number ah Pu Lawm min deu hman in hlerhnak ca a rak lutmi a um. Cu zong cu ka nau nih Pu Lawm a va hmuhsak. Pu Lawm zong Kalay a va tum i Upper Chintwin Network he meeting tuah ding an va tum in bawm dingin timhtuahnak an ngei cu a si.\nTCP 25- Nangmah kong he zei thawngpang dah na theih rih?\nTK 25- Aizawl ka um hi an ngal rihlo nain Pu Lawm he kan ikom hi an theih. Cun ka theih rihmi cu Mizo holh in Tuankil nih sing 6000 a fir I a tlaih khawhmi paoh sing 1000 phalh nan si lai tiah Pa Hing he anaihniammi hna sin in hmuh a si. A cheu nih CNF nih an thuh ee, zei ee ti hna palek ah report kan tuah cang ee bia a rak leng.\nTCP 26- Upper Chintwin Network , Dr. Sui Hingz te he zeitin dah nan ipehtlaih thanning a si.\nTK 26- Pu lawm Aizawl a rak phan I Upper Chintwin Network nih Pu Sui Hingz he tonternak tuah ding Kalaymyo ah ngei ding kan timhtuah. Tha tein ton a tha a ka ti ko nain Hau Za nih a rak ka timi Tlerhnak bia Sui Hingz cu Kawlram President he, Daw Suh he, Palek he, Ralkap he, CID he CNF he kan ipehtlaih dih na luat lai lo a ka timi ka ruat tikah zeitik hmanh ah ka luat lai lo ka ti caah ka al. Upper Chintwin Network hruaitu lei nih Kaphnih kar ah buaibainak kan tawlrel lai cucaah hnatlaknak min rak thu tiah an ka ti nain U Hing nih thla 2 ka hngak a ka ti caah tangka ka ngah than te ko lai timi ruahchannak khan ka thu duh lo. An ka chonh lengmang. Keimah nawl lo zongin Upper Chintwin Network he kan ichonhnak Pa Hing sin hna aw (voice record) an kuatmi zong kha a phung a si lo. An phu hnih karlak ah zeidik a rak um cang I a si lai tiah ka ruah.\nTCP 27- Aizawl Thengah zeiruang na tlik, Cun Dr. Sui Hingz te Aizawl An Rat nain A Tong Ngam hna lo an ti kongah?\nTK 27- Aizawl ka tlik nak aruang cu Mizoram ahcun theihhngalh ka ngeih lo tikah ka nun a him deuh lai timi pakhat le Pu Lawm ka hawi a si, CNF upa a si tikah ka him lai ka ti caah ka kalmi a si. Sui Hingz thatlonak le mual na phoh ahcun na chung le vialte mei in kan khangh dih hna lai, nan itheihmi na hawi le minung vialte kan report dih hna lai, Thonginn na um zongah mi thlah in thah khawh thiamthiam na si, palek zong siseh thonginn chung a ummi siseh tangka phalh in thahter khawh thiam na si tiah a ka tlerh tikah aho hmanh zumh ka harh. Ka molh dih. Sui Hingz te Aizawl rat an itim tiah Pu Lawm nih a chim tikah Pu Lawm nih Sui Hingz te, Mizo Student Union le CNF hna sin ah pekchanh a ka timh cang ko rua hi ta, kan iton taktak ahcun Sui Hingz cu biachim a thiam he an zumh dih lai a si kholo ka ti, ka ngamh tilo i zan ah a thli tein ka tli le Lamkam ah ka riak. Ka tlik ruangah zeihmanh aa pehtlai lomi Pu Lawm zong mawchiat a tong ngaingai tiah ka theih.\nTCP 28- Pu Lawm he zei pehtlaihnak dah nan ngeih?\nTK 28- Pu Lawm he zei pehtlaihnak hmanh kan ngei lo. Pu Lawm nih Chin Public Company ah ka hawi Kala pawl nih share chiah ve an duh caah rak kan pehtlaih piak tiah a ka ti I Pa Hing k arak pehtlaihpiak. Pu Lawm cu a va kallo nain Yangon ah a pehtlaihpiak mi pawl he an va itong. Kawl hna a va dangh hna rua. Pa Hing nih Pu Lawm he kan ikomh kha a theih I nan I uar maw tiah a ka hal i hrapkhat in ka uar tiah ka ti sawh ko. Ka nupi nih kan ichonh tuk caah Pu Lawm he kan I umh cang lai tiin Viber le messanger in c aka kuat ti zong a rak ka fial bal fawn.\nTCP 29- Pu Hing nih Lih an chimtermi a um maw?\nTK 29- Lih in a ka chimtermi a tamtuk. Pu lawm(CNF) te he Saphu kep kan phorh, Sui ka phorh caan zongah a ka bawmh lengmang tu a si tiin Viber le Facebook he hramhram in facebook ah a ka kuatter. Lianliana(mirumpa) hi Yangon mirum a simi le ka nupi zong nih mah ca na ka kuat lawngah an ka zumh lai. Aw zongin a ka chim ter. Laliana le Pu Lawm he siipuaizii kan tuah ti timi hi voi tamtuk a ka chim ter. Ziah mah ticun na ka tuahter ka tikah mah lawngah ka nupi nih a ka zum lai a ka ti. Cun Yangon amah he ton ding ka kal lai ah lih a ka chimtermi a um rih. Meithal kan rak tuahti mi pa ka hmuh ballomi pa nih motor a ka cawkpiak hnik, CNF nu ka si caah an ka zumh tiah Viber le Facebook ah rak tial tiah lih a ka chimter bal. Ka theihbalmi a silo tikah U Pa Hing rak kan ngiatte tiah rak tial tiah lih a ka tialter. Lih in a facebook le viber ah lih cakuat a tamtuk caah a ka tialter, ka chin chiah khawh mi lawng ka chim. Tangka sing 5000 fai khi mah zat hi a zin, mah zat hi a miak tiah kan kuat lai ti aw tin rak tial ti hna zongin lih in a facebook (messanger) le viber ah ca a ka kuatter. Mandalay sing 16000 lak pah in Kalay ah sing 5000 nihnih ca rak ka cawipiak tiah a ka ti i ka driver pa he kan kawl len nain ka hmu lo. Ka hmuh lo tikah Kalay tangka an thleng lio rak ti ti zong in a ka lihter. Sing 12000 rak ka kua law a tha tuk hnga tibantuk, sing 300 lawng ka ngei tiah ca kan kuat lai I sing 16000 ka rak putter taktak mi kha a site lai tbk lih bia tampi a ka tialter. Sing 5000 leng na pek hna hnu ah a dang tangka cu k arak pekter hna lai tiah ka rak tial lai Iaw tiah na ka leh lai tbk zong a ka lehter. Acheu tal cu rak pe ko hna kan ti lai I Kalaymyo ah tangka ka thlenter lio tbk zong in a ka lihter. Cu vialte cu kei nih a ruah awk ka rak theilo in a tu a rak ka hlennak lawng te hi a si. Harnak ka ton lio ah U Pa Hing na ka thattermi minung taktak maw tiah ca ka rak kuat I a si lo tiah a ka leh. Cu lio hmanh dahkaw lih a ka chimter rihmi a um cu. Ramri ah ka thil vialte sing 9000 leng a tang i mi phaisa ka cawimi a si rak ti tiah a ka ti rih, mah hnu cun tangka cu a herhning in kan tuak tan piak lai. Mah ca cu rak tialta rih ko ka thlahmi ka nau le nih an in pek khawh lo ahcun kan tuaktan piak lai a ka ti rih. Cu zong cu ka rak tial. Mah lihbia a tam tuk a ka tial ter tikah Hau Za nih harnak ka ton zaan ah na min in mi na kuatmi tampi um a ka ti ve mi a um tikah zei hmanh ka tuah ngamh lonak le ka molhphahnak hi a si. Messanger in CNF Pawl he meithal kan tuah tiah rak tial a ka ti, Viber zongin. Pa Hingz nihhin Hau Za hi a thiltuahmi rak chimcia ngai dawh a si tiin ka ruat.\nTCP 30-Kawlram Kir na tim maw? Na nunnak caah harnak thihphannak um lai maw?\nTK 30-Kir a duh tuk ta. Ka khua le ka ram cu! Tlaih le khih ka ton sual ahcun kir cu site ko lai, mi sawhsawh sin cun ka kir ngam bal rih lai lo. An ka tlaih lo ahcun hika ah riantuan awk a um deuh caah ka um rih ko lai. Palek le Ralkap tlaihmi ka si lawngah ka him lai tiah ka ruah. Ka chungkhar dihlak sin zong ah ka thih a si ahcun Sui Hingz kut a si lai ti kha ka chimh dihmi hna a si.\nTCP 31- Hakha na chung le sinah Dr. Sui Hingz te chung an ra tiah kan theih zei dah ceihhmainak nan ngei?\nTK 31- A si a nikhatnak ah ka nau le inn ah an ra. Na u leiba kan rak cawh, na u leiba kongah tuanvo nan la lai maw lai hlah tiah Sui Hingz nih a ti. Ka nau nih nan pahnih kong kan theih hna lo. Nang nih a ka bat na ti chel, ka u nih a ka bat a tichel a si tikah nan pahnih karlak ah zeihmanh thil a cangmi kan theihmi a um lo a ti. Mah lio ahcun Sui Hingz nih na u nih sing 5000 leng a ka bat tiah ka nau a va ti rua. Ka nau nih ka rak chimcia mi sing 200, sing 2930, sing 1000 in voikhat lawng pei Sui Hingz nih a ka kuat rih a ti ko cu tiah a leh. Ka nau nih na lih na hrokhrol tuk a rak ti. Mi nih an ka thah ahcun Sui Hingz kut a si lai tiah ka kuatnak hna kha ka nau nih a rak ngaihter rua hna i Sui Hingz a thin ahang tuk I na u he kan itheihnak cu thla (3) a si zeidah mah zatzat phaisa cu a ka cawih lai tiah a ti. Ka nau nih ziah milai upapi na hrokhrawl cu na chim hoi tiah a ti. Aluancia kum (5) lio ah pei Moehein ah rawlei (meheh that) an kawh hna I ka u phone ka chonh lengmang I a tlaih ngam lo I Rev. Nawl Cung Lian Ahniang na u cu a rak tin ko lai a ti I mah lio khan a u he nan ikomh tuk cang lio pei a si tiah, a tu Rev. Nawl Cung Lian le Za Biak zong na rak um ve ko. Hrokhrol le lih na chim tuk tiah upa vialte hmai ah athin a hang tuk rua, Mi hrokhrol hna na u cu a tu chonh Bible ka tlaih ngam, vawlei ka ei ngam a ti I ka nau nih kanmah le amah nawl a si. Chonh an duh le duhlo kan hal hmasat lai I a duh ahcun thaizing an chonh lai an ti i an tin. Ka chonh lai ka ti I a thaizing cu a nikhatnak mi a rak hruaimi lak upa tlawmpal lawng nih an rak zul I kan ichon cu a si. A nihnihnak ahcun bible ca zong a tlaih ngam setsai lo khah!\nTCP 32- Nangmah he aa pehtlaimi minung (5) pah 685/2018 Penal Code 420 lih ruang Report tuah an tong tiah thawng kan theih zei tin dah nan ipehtlaih hna?\nTK 32- Ka nau nu Ni Hniang Har tangka kong zongah zeihmanh aa pehtlai ballomi, fa le he innleng a chuak ballomi, naunau a ngeimi a u he Sui an tuah ti tiah an report, Facang ngalh rian ka fial tawnmi le leiba ca tangka ka kuat balmi Siang Lian zong an report, Sianghleirun in ramdang kal aa tim cuahmahmi Thantlang I Sayamah Nu Tha Fapa Cung Lian Thawng zong ka hawi nu nih a kuatmi (keimah kuatmi silo) ruang, amah Pa Hing leiba ka chammi Tha Hnem, Mandalay kuatnak Kyaw Soe lei keimah Tuan Kil an ka report. Ka naunu zeihmanh aa pehtlai lomi an reportmi cu asi bak lomi a si. Amah min hman lo in a nupi Esther Yatana min in report a kan tuah hi a mah minchiat a tih ruangah a si ko tiah ka ruah.\nTCP 33- Hakha Biaknak lei Upa, Khua Nupa Hmai ah Dr. Sui Hingz he Nan I chonhnak Video File hi zapi tar dingah na colang maw?\nTK 33- Ka ngamh tuk rak tar dih.\nTCP 34- Biacah chim duhmi zeidah a um\nTK 34- Keimah nih tangka cawimi hna ahhin catang ngeilo khuate mi hmanh he biahren (sachoh) tuah dih in tangka ka lak. Zeitin dah Chinmi le Kawlram ah bochanmi Doctor minung pakhat nih amah min silo in midang min in keimah sinah Sing 4130 ka cawih a timi hi tangka miak pek awk le leiba cham awk a si lo ahcun keimah nih ka cawimi cu siseh law biahren (Sachoh) kan tuah lai a ka ti hnga si. Cucaah tuak cio hmanh u. Zei ruangah dah amah min in tangka a ka kuat lo. Zeiruangah Sachoh kan tuah lo. Mah vialte keimah sinah a lakmi tangka miak le leiba cham awk a si ruangah zeihmanh sachoh zong kan tuah lo I amah min zong in a rak ka kuat tawn lonak hi a si.\nSui Hingz nih tangka a ka cawimi vialte hi aka petu hawikom cingla, tangka a ka cawih i a ka dawmi vialte, nan sin ah ca ka tial. Sui Hingz nih a ka pek duh ding a si ti lo caah Keimah min put in keimah nan ka zumh I nan ka pek mi lawng te a si. Nan zapi tein Biahren (Sacoh) kan tuah dih ko nain sing 100-200-500-1000 tiin ka bat mi hna ka lawm tuk hringhran. Nihn ni tiang nan ka zumh I Sui Hingz nih ca a thlah len zongah aho hmanh nih leiba kan batnak hna kong comment ah nan tiallo i ka lawm tuk. Ka nunchung ka damchung mah leiba vialte hi keimah nih kan cham hna lai. Keimah nan ka dawt, nan ka zumh nan ka cawih a si caah ka dam ka nun chung rian ka tuan lai I kan cham hna lai tiah bia kan kamh hna. Aho tangka hmanh a lak in fangkhat hmanh ei a duh balmi ka si lo caah duhsah tein kan cham hna lai.\nTCP 35- Dr. Sui Hingz sin biacah duhmi\nTK 35- U Pa Hing aww.. dawtnak tein tafar tein rian cu kan rak ithawk nain hi tiangtiang kan phak hi cu ka zanmang ko a lo. Vawlei cungah hin zumhtukmi nih hlen hi a fak bik cem! Zeitluk hmanh in thih le thongtlak rak ka tum law kan hua lai lo, ka nunchung lehrulh ding zong kan tim lo. Na lung na thlek I na thlen tikah na herh ahcun na ka pehtlaih khawh. Keimah bantuk in ahohmanh mi tuah itim tihlah. Minung pakhat pahnih keimah hlan ah na rak tuah balmi a um zongah a tu hin hmailei cu rak iral rin cang. Na khuaruahmi thah le thongtlak n aka timhmi a tlam a tling kho lo ee na ngeichia hlah. Ca le thawngpang ahhin chuah lo in keimah nih ing dih ko ning ka ti nain na ka sersat tuk hringhran I ka celh tilo. Mah vial cu biachim le cah kan duhmi a si.\nNote: The Chinland Post nawl lo in The Chinland Post chuahmi cabia ning pi in siseh, biahalmi bia tawite siseh, ca tlang siseh, hmanthlak siseh laknak nawl a um lo.\nPrevious Sing 4130 Kyats Buaibainak ah Dr. Sui Hingz le The Chinland Post Biaruahnak\nNext VIDEO I CHONHNAK; Dr. Sui Hingz le Tuan Kil Ks. Sing 4130 Kong Buainak


US um mi caah thawngtha si cang; Trump nih Coronavirus bawmnak cu phawt ding in Steve Mnuchin a ti cang\nZahan ka ttial mi ah khan Democrat le Trump Admin nih bawmnak kongah hnathlaknak an ser khawh ti lo caah a fiang ti lo ti in ka vun ttial cang kha. Democrat lei nih $2 Billion rem an ti a cun bawmnak hi kan phawt lai tiah an ti. Natein Republican lei nih $ 1 billion leng cu kan duh lo. A her lo mi ah tangka hmang ding a si lo tiah an ti nak kong ka vun ttial cang\nMah bantuk in Democrat nih lam an phih lengmang cangcaah President Trump cu a sum khawh ti lo i, Treasury Secretary Steve Mnuchin sin ah tangka, bawmnak $3,400 checks cu US mipi sin ah phawt cang ding in a chim\nTrump nih a chim ning ah cun, coronavirus crisis kan tawn lio a si. Treasury secretary sin ah American family sin ah bawmnak $3,400 checks cu phawt cang ding in ka chim tiah President Trump nih ati.\nMah kongah hin Democrat hna cu zarkhat chung ka hngak cang hna. Natein thil a har khawh cungin an tuah lengmang. Democrat pawl hna hi cabuai cung ah biaruah ka tuah pi duh hna lo. Federal Funds hi State funds ah luh ding in an duh lengmang. Democrat pawl nih hin an hawi le rian zong an ttuan piak duh hna lo\n$1 trillion leng chap an duh, rian ttuanpi an har tuk cang tiin a chim. President Trump nih hin Nancy Pelosi he cabuai cungah biaruah ti nak ngei a duh lo. Secretary Steven Mnuchin & White House Chief of Staff Mark Meadows hna cu Capitol Hill lei ah Democrats pawl he bawmnak kong cei ding in a ti hna.\nRepublican-led Senate & Democratic-controlled House of Representatives hna cu a luancia zar ah $2 trillion stimulus check kongah saupi biaruahnak an ngei hnuah zeihman thil tha a chuak khawh ti lo caah President Trump nih Treasury secretary Steve Mnuchin sin ah US mipi sin ah tangka bawmnak cu phawt cang din in a ti mi a si. Credit- RTK\nBe the first to comment on "US um mi caah thawngtha si cang; Trump nih Coronavirus bawmnak cu phawt ding in Steve Mnuchin a ti cang"


US Ramah Nauhrawh Um Hlah sehlaw ralzaam lak zong A Um Lo Kho – Chin World News Evening\nUS Ramah Nauhrawh Um Hlah sehlaw ralzaam lak zong A Um Lo Kho\nJanuary 26, 2021 Salai Van World News\nUS ramah nauhrawh um hlah sehlaw ralzaam lak zong a um lo kho men ve: Roe v. Wade nih kum 1973 ah nauhrawh (Abortion) cu Supreme Court ah a rak fehter. Kum 1973 thok in nihin tiangah US ram chungah nauhrawhmi hi million 62 leng an si cang. Kawlram milu nak in an tam deuh. Democratic party nih nauhrawh cu an pom nan Republican party nih an duh ve lo. Atutan thimnak zongah nauhrawh kong le, nu le nu, pa le pa umh kong hi buaipi bikmi ah an i tel ve. A hleice in Laimi nih kan buaipi. US cozah nih fehtermi nauhrawh kong kan buaipi tluk tein atu cu Laitlang nauhrawh kong zong buaipi ve u sih law a ttha tuk lai ka ti.\nKhrihfa mi nih kanmah chungkhar, Khrihfa bu le community nih sualnak doh kan daithlang ruangah le kan doh khawh lo ruangah US cozah sual puh dih le sual phawt dih cu a dawh lo ka ti/a hman lo ka ti. Chimtawk cu kan chim ve ko lai nan a biapi mi cu kanmah hi kan si ko. Naute nunnak million 62 leng rak liam hna hlah seh law ralzaam dirhmun in US ram kan phan kho lo men ka ti bia. Laitlang nauhrawh zong do ve cang hna u sih. Cattialtu: Van Tum\nPresident Hlun Donald Trump Kong An Ceih Cang


Sangau Mizoram khua ah a thimi Kyaw Kyaw kongah lung a tha hrimhrim lo. – Hakha Cherry\nVuangtu le Sangau khua kan thil tonmi kongah pumpak in bawmhnalnak!Nan/kan theih cio bang tukum dongh lai ah kan khuatlang nih thil dawhcahlo ngaihnuam lo pahnih kan hun ton. Hihi a nehhnu zulh an hau i zoh sawh awk tha lo an hung si.\nCucaah Vuangtu khua ah Kawl ralkap nih upadi ninglo le hramhram in thing-at khuami sinah phaisa an kholhmi kongah khuami upa le anmah pumpak chungkhar pehtlaih khawhnak phone number asiloah Messenger acc ka herh ko. A theimi nih hun ka kua hraam uh. Khika i kan party mino chairman le upa pawl phone kan chawnh khawh hna lo caah. Cun,\nSangau Mizoram khua ah a thimi Kyaw Kyaw kongah lung a tha hrimhrim lo. Phung a buarmi a si zongah YLA nih an tuahto ruangah a thih phahmi asi ko caah a faak ti a fiang ko (lungtur in a thi an ti ko nain… an hremnak he ai pehtlaih ko caah YLA nih mawhphurhnak kan ngei lo ti awk a si hrimhrim lo. Post-moterm zong an tuah lo a poi ngai.\nMithi a nu nih video in a chim bang YLA lei nih mawhphurhnak a tlawm-tam an ngei ti an ifian ahau. Pakhat belte, hi thil kong kan ceihkhan tikah miphundang le miphundang karlak thil bantuk in ruat loin miphun pakhat chung thil tiin ceihkhang hna usih. Sangau cu Lawngtlai Lai pengkulh ummi Mizoram a si i Chinlung chuak Lai hritlai miphun pakhat kan si–Tipi le Tio nih a kan dan ruang menmen a si.\nHi kongah tuanvo a ngeimmi YLA le Sangau/Mizoram lei upa pawl chawnh khawhnak phone number asiloah Messenger ka herh ko. Dingthlu lairelnak (justice) kan khuatlang le kan miphun chungah tiva bang a luan khawhnak hnga.Credit-Salai Ceu Bik Thang


Zeiset Nih Dah Kan Mitlang Ruah lo Piin A kan Dawh Lengmangnak A Ruang Hngalh Dingmi. – Onlinenungak\nBy chin tawi on February 3, 2021\nNa Mit Thahri An Dawhtu Nak nih A Ruang\nRuah lo piin mit thahri chunglei in dawh chih timi khi a um theu tawn. mi cheu nih cun mit thahri a dawh poah ah cu cang lai kha cang lai tiah an chim theu tawn.\nHi Bantuk midawh ah hin pakhatkhat tonak a si tibantuk in an ruah tawn hi bantuk ruahnak cua hman lo mi a si. a tak ah cun hi ti bantuk i mitdawh nak hi mirang nih (Eye Twitching) tiah an auh.\nZeiruang ah dah hi tibantuk in mit hi a chung lei le mittlang lei in a dawh theu tawn? cun a din deuh le a fak deuh dawh mi hna hi a um tawn. afak deuh in dawh poah ah thil sual a cang ding bantu in i ruah chih a si tawn. khakha a hman lo ngai mi a si. hi bantuk mit thahri a dawh tik ah kan theih ding cu; Vitamin B12 danh an bau ca’h a si. rawl kan ei mi danh nih kan chung lei rian a tuankhawh nak dig caah a bawmh chanh mi a si.\nMah အာဟာရ ဓာတ် Chung in pakhat khat a bau a si ah cun ka pum chung a riantuan ning pawl cu hna hnawhnak a pek i a phun phun damlonak a chuah pi khawh. Cubantuk in Vitamin B12 kan bau a si ah cun kan thin ah kum tampi a khong kho mi Water-Soluble Vitamin a si. Mah အာဟာရ ဓာတ် a bau mi pawl hna cu mah lawng te khuasa deuh ppawl khi an si.\nVitmin B12 hi sahring einak in tampi hmuh khawh a si.kan thahri chung pawl thihlum le, thluak riantuan ning pawl le Thihlu chuah khawhnak dingah a herh mi Vitamin B chung ah pakhat a si.mah ဒအာဟာရ ဓာတ် na bau a si ah cun thla thahri pawl a thih khawh mi a si.\nKan mitchung ah khin ka thikalnak thhri tampi a um.. mah caah cun kan pum chung a cahnak ding ah kan herh mi Vitamin B12 kan bau a si ah cun kan mit tlang le kan mit a kan dawh nak hi a si. hiti mittlang a kan dawhnak nih hin vitamin B12 kan chambaunak a kan hngalh ternak pakhat a si ve.\nTitam luan hnu i na mit an dawh peng ah cun na lungretheihnak ruang ah maw thaba tuk in rian na tuan raung ah maw a si kho.Na mittlang an dawh tuk tibantuk a si ah cun vitamin b12 danh a bau ruang ah a si ti phil hlah.\ncun a zerh le a thla luan bantuk an dawh peng ah cun mit sibawi sin ah na mit piah a herh. a ruang cu sibawi te lawng nih an chek in an hngalh khawh mi thil a si caah zerhat in a cung andawh poah ah cun tha tein sizung ah i piah ding n na kal a ahau.


Ralkap an Sual khoh ning hi nikhat hnu ni khat a lang chin leng mang.(Lung a fak kho tuk ee) – Kawltu Team\nHi thawngpang theih ahhin cun biatak te bak in ngaih a chia ko. Zeitluk in dah Kawlram ralkap ralhrang hna hi an sual ti ni khat hnu ni khat a lang chin leng mang. Nifatin tein mi an thah hna, cu long cu si lo in, zumh khawh zong a si lo mi thil dang tiang an tuah dih hna.\nTu ni 46th street ,Yangon ah dawr pakhat cu palik le ralkap nih an hrawh dih hna i, dawr a leng i a um mi ngakchia pawl mi no te te anmah um te in a um sawh sawh ko mi hna cu palek bak nih an tlaih chih hna i an kal pi hna. Zoh ahhin celh a si hrim hrim lo, an sam bak in an dawh hna i an hruai hna.\nRalkap nih hin zeitin dah an tuah hna i, an thlah cang hna maw ti zong zaanlei tiangah cun thawngpang a um rih lo. thinphang dai lo a si ko. Thlacamnak in bawm ciohna usih.\nCrd: LLB Channel\nRelchap: A Chuah lai ah a nu nih thil a tuah piak mi nih Mi lungthin a tongh tuk, Ngaih zong biatak tein a chia)\nKa fa dawt, na naule sin le keimah na nu sinah rak kir than mu. Zoh ah hin celh hrim hrim a si lo e. Zeitluk in dah Ralkap hmai sandahpiahnak kal ttih a nun le, zei tluk in dah kan ram nih Democracy hmuh a herh hi biatak te bakin kaa zawn hi fiang khun in kan hmuh khawh.\nA fapa te cu Sandahpiahnak Lamzawh a chuah lai ah a u nih a lu cung ah a kut a chuan i thla te a cam piak i, thluachuahnak a pek ta. A nu le a chungkhar dang hna nih hin hi an fapa te hi Sandahpiahnak ah a thi kho mi a si tiah an theih ko, an siang ve hrim hrim lo. Asinain zeitluk in dah kan ram nih Ralkap uknak hi teiseh ti duhnak mipi lungthin ah a um ti hi biatak tein a lang. Ka fapa va chuak ko law , him te tu in zaanlei ah kan sinah rak kir than te ti bak in thlacamnak le duhsak nak he a nu nih a lu cung ah kut chuan in thlacamnak a ngaih piak.\nHi bantuk dirhmun ah a um mi long te kan si hna, Kawlram chung a um mi caah. Kan thi lai maw thi lai lo ti kan i thei lo, sihmanhsehlaw Teinak hmuh ding ahcun kan chuak ve hrim hrim ko lai.\nCrd: LLB channel.\n← A Chuah lai ah a nu nih thil a tuah piak mi nih Mi lungthin a tongh tuk, Ngaih zong biatak tein a chia)\nRalkap nih zohchia tak tak in an i chuah sual than..! An mah le mi bak an kah cang hih. →